Volfgang Hucek (Wolfgang Hucek) novi izvršni direktor TROX Austria | TROX Austria GmbH Predstavništvo Srbija\nVolfgang Hucek (Wolfgang Hucek) novi izvršni direktor TROX Austria\nNjegov prethodnik Karl Palmstorfer je od proleća 2021. godine zadužen za tržišta Evrope, Afrike i Srednjeg istoka.\nVolfgang Hucek (39) postaje novi izvršni direktor kompanije TROX Austria u novembru 2020. godine. Hucek je zadužen za plasman proizvoda jednog od svetskih lidera u oblasti ventilacije i klimatizacije na tržišta Austrije i centralne i istočne Evrope (Mađarska, Češka, Slovačka, Hrvatska, Srbija, Rumunija, Slovenija). Karl Palmstorfer, koji je na mestu izvršnog direktora TROX Austria od 2016. godine, postaće 1. marta 2021. rukovodilac odeljenja za međunarodno poslovanje u Evropi, Srednjem istoku i Africi, pri čemu je izvršno upravljanje već predao Volfgangu Huceku. „Sa Volfgangom Hucekom smo savršeno dopunili naš tim direktora. Uz iskustvo iz različitih industrijskih oblati, TROX Austria će pod njegovim rukovodstvom načiniti naredne važne korake u domenu usluga i digitalizacije,“ naglašava Palmstorfer zadovoljno.\nVolfgang Hucek je studirao poslovnu administraciju na bečkom Univerzitetu za ekonomiju i poslovnu administraciju i međunarodni marketing u Kijevu, a do nedavno je bio rukovodilac menadžmenta kategorije proizvoda za energetski sektor u Frauenthal Service AG. „Radujem se što sam dobio mogućnost da nastavim impresivan razvoj kompanije TROX Austria zajedno sa motivisanim i uspešnim timom“, kaže Hucek, muzički obdaren porodični čovek i plivač dugoprugaš opisujući svoj novi profesionalni izazov.


Oznaka Bingo - Ja TRGOVAC\nZavršena je izgradnja poslovnog objekta kompanije Bingo u Banovićima. Objekt koji se prostire na 6.700 četvornih metara za potrebe kompanije Bingo Export-Import d.o.o. Tuzla...\nKompanija Bingo otvorila je još jedno prodajno mjesto u Olovu na adresi Branilaca grada bb. Nakon što je trgovački lanac 2013. otvorio svoju prvu...\nTrgovački lanac Bingo otvorio je još jedan prodajni centar, ovoga puta u gradu Ključu. Ovo je 21. objekt na području Unsko-sanskog kantona, a 220....\nKompanija Bingo je nastavila svoj razvojni put u maloprodaji, otvorivši dvije nove poslovnice u Mostaru, prenosi portal Indikator.ba. U petak, 26. ožujka, otvoren je mini...\nOtvorenje Bingo City Centera u ulici Džemala Bijedića u Sarajevu planirano je 11. rujna, piše sarajevski Avaz. Ovaj impresivni objekt prostire se na 44.500 četvornih...\nTrgovački lanac Bingo na tržištu BiH zadržao je vodstvo u modernim kanalima prodaje u prodavaonicama prehrambenih proizvoda tijekom 2019. godine u odnosu na najbliže...\nJoš jedan trgovački centar Binga otvoren je u Živinicama, gradiću nedaleko Tuzle, a veliko otvorenje organizirano je uz bogat zabavni program i nagrade za...


N. L. - Blic\nOd početka svog mandata, ministar kulture Vladan Vukosavljević verovatno na sebe nikad nije skrenuo toliku pažnju kao ulazeći u verbalni rat sa vlasnikom "Pink" imperije Željkom Mitrovićem. To nije bio slučaj čak ni sa otvaranjem dva muzeja, koja su bila na decenijskom čekanju, a za koje je kao resorni ministar sigurno delimično zaslužan. Za ove dve godine, koliko je u Vladi Srbije, samo se još jednom našao u fokusu javnosti i to kada je najavljivana njegova smena.\nSporazum sa Prištinom nije moguć bez sveobuhvatnog paketa, uključujuć i garancije za ulazak Srbije u EU 2025. godine, izjavio je predsednik Srbije Aleksandar Vučić.\nPredsednik Srbije Aleksandar Vučić obišao je danas porodicu Kovačević u selu Ibarsko postenje kod Leška, a domaćin Milutin Kovačević prethodno je izjavio da mu je to velika čast i da to mnogo znači njegovoj porodici, ali i celom selu za koje je najvažnije, kako kaže, ostanak i opstanak na KiM.\nČuveni akademik, psihijatar i književnik Vladeta Jerotić, koji je jutros preminuo u svom rodnom Beogradu, u javnosti je bio veoma popularan, jer je često govorio o ljubavi, braku, deci... On je veoma pitkim rečima, prijemčivim za običnog čoveka, govorio i o velikim društvenim i psihološkim problemima.\nMnogi strepe da li će biti VRAĆENI S GRANICE zbog neplaćene kazne. Evo šta je istina\nOd početka letnje sezone turističke agencije prevarile su više 6.600 putnika u Srbiji, među kojima i učenike Devete beogradske gimnazije, a novac koji će dobiti oštećeni kao obeštećenje nije dovoljan da pokrije upalaćene aranžmane. Zbog svega što se dešavalo u poslednjih dva meseca, država je odlučila da donese četiri mere koje bi trebalo u većoj meri da zaštite turiste iz Srbije.\nEPILOG MONSTRUOZNOG TVITA Radeta obrisala nalog na Tviteru\nNakon što je juče objavila ogavni tvit, a posle vesti da je umrla predsednica Udruženja "Majke Srebrenice" Hatidža Mehmedović, potpredsednica Skupštine i funkcionerka SRS Vjerica Radeta uglasila je svoj nalog na društvenoj mreži Tviter.\nSkupština Srbije kupuje 170 specijalnih VoIP telefona koji će biti raspoređeni po stručnim službama i poslaničkim grupama. Tender je raspisan pre šest dana, ali u dokumentaciji nije navedeno koliko će novca za to biti izdvojeno.


"Elektro-Bijeljina" nabavila transportna vozila vrijedna 430.000 KM (foto) :: Dešavanja u Bijeljini ::\n16. September 2021. / 13:36\nPreduzeće "Elektro-Bijeljina" je, u okviru plana modernizacije opreme i mehanizacije, nabavilo nova transportna vozila sa hidrauličnom platformom za rad na visini čija je vrijednost 430.000 KM, rekao je Srni vršilac dužnosti direktora preduzeća Vaso Arsenović.\n"Ovom nabavkom tri kamiona `iveko` zaokružen je ciklus modernizacije mehanizacije, pošto je u prošloj godini nabavljeno 20 vozila `niva` i 12 kamiona `gaz` sa produženom kabinom za svakodnevni terenski rad", naveo je Arsenović.\nPrema njegovim riječima, vrijednost te investicije bila je 570.000 KM, što ukupno iznosi milion KM za ovu i prošlu godinu uloženih u modernizaciju mehanizacije.\n"Ozbiljno se pripremamo za velike izazove koji su pred nama i u tom smislu je i nabavka mehanizacije od velikog značaja za realizaciju predviđenih projekata", istakao je Arsenović.\nOn kaže da će nabavka kamiona olakšaće svakodnevne aktivnosti radnika na području dva grada i 11 opština sa više od 110.000 potrošača koje strujom snabdijeva "Elektro-Bijeljina".\nArsenović je istakao da je pred "Elektro-Bijeljinom" značajan razvojni ciklus.\n"Nova vozila će značajno doprinijeti realizaciji zacrtanih planova", rekao je Arsenović i napomenuo da je u narednih nekoliko godina planirano ulaganje 45 miliona KM u modernizaciju mreže i objekata, kao i drugi značajni projekti.\nArsenović je najavio da je u planu preduzeća i nabavka mehanizacije i transportne opreme za električno bušenje i postavljanje stubova, te zamjena dotrajalih vozila za svakodnevni terenski rad.


Nova šansa za saradnju - Kolumne - Nezavisne novine\nNova šansa za saradnju\nWang Fuguo - 05.09.2012 18:04 Inauguracijski sastanak Sekretarijata za saradnju između Kine i zemalja srednje i istočne Evrope i prvi sastanak državnih koordinatora će biti održan u Pekingu danas, 6. septembra.\nTom prilikom predstavnici kineske centralne vlade, lokalnih vlada, preduzeća i predstavnici iz 16 zemalja srednje i istočne Evrope, uključujući BiH, zajedno će održati opširnu i detaljnu diskusiju o daljem jačanju praktične saradnje u svim oblastima. Ovaj sastanak je jedna od implementacija rezultata susreta lidera Kine i 16 zemalja srednje i istočne Evrope u Varšavi.\nU aprilu ove godine premijer Državnog savjeta Kine Wen Jiabao susreo se sa liderima 16 zemalja srednje i istočne Evrope, uključujući predsjedavajućeg Savjeta ministara BiH Vjekoslava Bevandu i prisustvovao Ekonomskom i trgovinskom forumu Kine i tih zemalja. Ovaj susret je jasno pokazao odlučnost i iskrenost kineske strane da se sa zemljama srednje i istočne Evrope zajedno suočava sa izazovima, produbljava međusobne prijateljske odnose i podiže nivo suštinske saradnje za dobrobit naroda dviju strana. Na forumu premijer Wen Jiabao je objavio 12 strateških mjera razvoja saradnje Kine i zemalja srednje i istočne Evrope, kao što su: osnivanje sekretarijata za saradnju između Kine i zemalja srednje i istočne Evrope, uspostavljanje posebne kreditne linije vrijedne 10 milijardi USD, uspostavljanje investicijskog fonda za saradnju s ciljem prikupljanja 500 miliona USD, upućivanje misije za unapređivanje trgovine i investicija u ove zemlje. Kina je spremna raditi s ovim zemljama kako bi povećala ukup


Aleksandri Filipović treća nagrada za satiričnu priču na "Čivijadi" u Šapcu – Aleksandra Filipović\nŠabačka čivijada, belosvetski vašar humora i satire je kulturno – turistička manifestacija koja se od 1968. godine tradicionalno održava u Šapcu. Predsednici čivijaške republike bili su Branko Ćopić, Mija Aleksić, Vladimir Bulatović Vib, Dušan Kovačević, Siniša Pavić, Lane Gutović, Sergej Trifunović, Petar Lazić i mnogi drugi. Čivijaškom republikom predsedavali su književnici, akademici, doktori nauka, reditelji, glumci, satiričari…\nČivijada okuplja najveća imena humora i satire. Svake godine dodeljuju se nagrade za najbolje satirične priče, aforizme i karikature.\nU Kulturnom centru grada Šapca, 12. 9. 2019. godine održano je Veče humora i satire i dodeljene su nagrade najboljim satiričarima, humoristima i karikaturistima iz Srbije i regiona.\nAleksandra Filipović dobila je treću nagradu za satiričnu priču.


FAKTOR 3.000 DINARA Raste broj vakcinisanih otkako je rečeno da će svako ko se imunizuje biti novčano nagrađen – UDARNA VEST . rs\nFAKTOR 3.000 DINARA Raste broj vakcinisanih otkako je rečeno da će svako ko se imunizuje biti novčano nagrađen\nNa dan 2. maja imali smo 2.028.490 onih koji su primili prvu dozu, a tri dana kasnije, 5. maja, kada je Vučić objavio da će država novčano stimulisati vakcinaciju, 2.071.635. To znači da se tokom ta tri dana prvom dozom vakcinisalo 43.145 ljudi. Međutim, 8. maja, tri dana nakon objave, broj vakcinisanih prvom dozom skočio je naglo na 2.140.266, što je još 68.631 onih koji su odlučili da se zaštite od korone. Razlika je očigledna – čak 25.486 ljudi više se vakcinisalo u tri dana posle objave, nego tokom tri dana pre nje. Ili u procentima, čak 63 odsto!\nZanimljivo je da Vučićeva najava nije upalila istog dana, što je možda i logično, pošto je 5. maja prvu dozu primilo 16.467 ljudi. Već sledećeg dana ta brojka je porasla za više od 80 odsto – 27,484, da bi se trećeg dana vakcinisalo nešto više od 24.600 ljudi.\nNakon što je pre pet dana predsednik Srbije Aleksandar Vučić najavio da je doneta mera po kojoj će svakom građaninu koji primi vakcinu biti uručena novčana nagrada u iznosu od 3.000 dinara, već narednog dana mogli smo da vidimo gužve na mestima za imunizaciju, naročito u TC „Ušće“ gde je u jednom momentu umalo došlo do tuče. Da li su građani koji ne žele da se vakcinišu ostali dosledni sebi, ili im je novac promenio stav prema cepivu, najbolje pokazuju upravo podaci o vakcinaciji.\n– Računamo da do kraja maja možemo da dođemo do brojke od blizu tri miliona ljudi koji su se vakcinisali makar jednom dozom, kako bi stekli kolektivni imunitet. Država je omogućila svima da se vakcinišu i zaštite od korone, i Vlada će doneti odluku o tome da svi koji nisu imunizovani, a zaraze se koronom, neće moći da idu na plaćeno bolovanje – izjavio je Vučić.\nRIJALITI ZVEZDA SA BOSANSKIM TENISEROM ČEKA SINA: Moli Džumhura da mu da srpsko ime, par ne krije da želi da se Barbara porodi u Beogradu!


Opština Pale: Podrška voćarima - FILTER\nOpština Pale: Podrška voćarima\nU prostorijama Skupštine opštine Pale danas je održan radni sastanak učesnika u projektu „Opremanjem i edukacijom do stvaranja lanca vrijednosti : Podrška poljoprivrednim proizvođačima Pale“.\nProjekat se implementira putem Finansijskog mehanizma za finansiranje projekata integrisanog i održivog lokalnog razvoja u Republici Srpskoj u 2020/2021. godini, uspostavljenog kroz zajedničku inicijativu Vlade Švajcarske, Ministarstva finansija Republike Srpske, Ministarstva uprave i lokalne samouprave Republike Srpske, Investiciono razvojne banke Republike Srpske i Razvojnog programa Ujedinjenih nacija /UNDP/ u BiH.\nSastanku je prisustvovao načelnik opštine Pale Boško Jugović, te partneri na projektu Mirjana Radović predstavnik poljoprivrednog fakulteta u Istočnom Sarajevu, vlasnik Gradske pijace Stevo Lonco i predstavnik Udruženja poljoprivrednih proizvođača “Podmladak” Slaven Vučićević.\n„Ovo je projekat koji se pripremao par mjeseci unazad i u toku je njegova realizacija. U svakom slučaju najzaslužniji za realizaciju projekta su IRB,UNDP i Vlada Švajcarske. Ukupna vrijednost projekta je 130.000 KM, od čega opština Pale učestvuje 30.000 KM. Mi ćemo nastojati da uvežemo poljoprivredne proizvođače koji će pokušati da plasiraju proizvode na lokalno tržište putem Gradske pijace“, izjavio je načelnik opštine Pale Boško Jugović, te je dodao da će opština u narednom periodu podijeliti određeni broj plastenika veće površine.\nProjekt menadžer ovog projekta Vanja Vukojičić izrazila je veliku zahvalnost rukovodstvu opštine Pale na pruženoj podršci.\n„ Takođe, htjela bih da se zahvalim partnerima na projektu koji su nam pružili podršku, a to su Gradska pijaca Pale i Poljoprivredni fakultet Istočno Sarajevo. Realizovali smo i projekat nabavke i instaliranja hladnjače u prostorijama Gradske pijace, kao i oformljivanje programa po kome će se vršiti obuke poljoprivrednih proizvođača na Poljoprivrednom fakultetu Istočno Sarajevo.“\n„Želim da dodam da projekat obuhvata nabavku i montiranje hladnjače zapremine 10 tona, ona će biti plusna i minusna što znači da ćemo moći skladištiti voće u svježem i zaleđenom stanju. Projekat obuhvata i nabavku sadnog materijala kao i nabavku određene poljoprivredne mehanizacije“, rekao je Slaven Vučičević, predstavnik Udruženja poljoprivrednih proizvođača “Podmladak”. Vučičević je istakao da će ovo mnogo značiti poljoprivrednim proizvođačima jer će biti u mogućnosti da plasiraju robu na tržište čak i u zimskom periodu. Udruženje poljoprivrednih proizvođača „Podmladak“ broji preko 40 članova, a očekuje se i priliv novih članova zbog povećanog interesovanja za rad u poljoprivrednom sektoru.\nPrethodna Ko je bliži većini u gradskoj skupštini?\nSledeća Djeca mogu besplatno skijati na Ravnoj planini


Predsednica Izvršnog odbora "Unika osiguranja" Gordana Bukumirić dobitnica je nagrade "Preduzetnik godine za tržište osiguranja istočne Evrope", koju dodeljuje prestižna londonska organizacija European CEO.\nOva nagrada - Entreprenuer of the Year Insurance Industry for Eastern Europe - u proteklih 10 godina se uručuje najboljim direktorima iz različitih oblasti poslovanja koji su svojim odlukama i rukovođenjem postigli izvanredne rezultate.\nKriterijum pri odabiru pobednika je analiza održivosti tržišta, strateških ciljeva, kao i sveukupni imidž kompanije. Važno je i da je nominovana predsednica IO prepoznata kao lider u okviru svoje industrije.\nCilj "Unike" je liderska pozicija na tržištu po kvalitetu usluge. Do toga je vodi misija modernog, strateškog rukovođenja, efikasnog i profesionalnog poslovanja i pružanja usluga na evropskom nivou.\n- Ponosna sam što sam se našla u odabranom društvu najboljih u Evropi - kaže Gordana Bukumirić. - Volim da istaknem da je tim najbitniji činilac pri izgradnji uspešnog biznisa. Svakodnevno se trudimo da klijent bude u fokusu svake naše odluke, da inovacijama kreiramo usluge i proizvode po meri modernog čoveka, kao i da neprekidno rastemo i širimo svoje poslovanje. Danas je najveći izazov održati kvalitet i reputaciju kakve "Unika" zahteva. Ova, kao i druge nagrade koje smo timski osvojili, dodatna motivacija, ali i odgovornost za mene kao lidera.\nLider koji inspiriše zaposlene\nGordana Bukumirić je ostvarila zavidnu dvadesetogodišnju karijeru u oblasti osiguranja. Član je IO "Unika osiguranja" od 2011, a od 2014. je na njegovom čelu.\nPrepoznata je kao lider koji ume da sasluša, motiviše, delegira i inspiriše zaposlene. "Unika" je lider na polju putnog, privatnog zdravstvenog, kao i bankarskog osiguranja. Ima 36 poslovnica, 400 prodajnih mesta i više od 500 zaposlenih.\nDama koja može sve što hoće - Gordana Šovljanski (6401)


Šangaj -- Ministar inostranih poslova SCG Goran Svilanović razgovarao je u Pekingu sa kineskim kolegom Li Džaosingom i državnim savetnikom Tang Điasuanom o bileteralnim odnosima dve zemlje. On je posle tih sastanaka izrazio zadovoljstvo razumevanjem i interesom Kine za situaciju u Srbiji i Crnoj ...\nPeking -- Ministri inostranih poslova Srbije i Crne Gore i Kine Goran Svilanović i Li Džaosing konstatovali su u Pekingu da u ekonomskom domenu saradnje između dve zemlje postoje problemi vezani za veliki dug bivše Jugoslavije u nafti i robi.\nBeograd -- Ministar inostranih poslova Srbije i Crne Gore Goran Svilanović u sredu putuje u državnu posetu Kini. Razgovori s kineskim rukovodstvom u Pekingu i Šangaju tiču se pre svega bilateralnih odnosa dve zemlje, rekao je za B92 Goran Svilanović.\nBeograd -- Skupština Srbije i Crne Gore u ponedeljak je usvojila izmene Zakona o saradnji s Haškim tribunalom. Tim izmenama omogućeno je izručivanje građana Srbije i Crne Gore bez obzira na to kada je protiv njih podignuta optužnica.\nPoternice za 17 optuženika\nBEOGRAD - Poslanici Skupštine Srbije i Crne Gore usvojili su juče u načelu izmene Zakona o saradnji s Haškim tribunalom. Najznačajnija predložena izmena jeste što će se zakon ubuduće odnositi na sva lica koja su počinila krivična dela iz nadležnosti Tribunala, nezavisno od vremena kada je protiv ...\nSvilanović: Očekujem još šest-sedam optužnica\nBeograd -- Skupština Srbije i Crne Gore počela je raspravu o izmenama Zakona o saradnji sa Haškim tribunalom koji predviđa mogućnost izručivanja optuženih građana Srbije i Crne Gore bez obzira na to kada je protiv njih podignuta optužnica.\nUsvojene izmene Zakona o saradnji s Hagom u celini\nBeograd -- Skupština Srbije i Crne Gore usvojila je u ponedeljak izmene Zakona o saradnji sa Haškim tribunalom u celini. Za izmene zakona u celini glasalo je 59 poslanika iz Srbije i 18 iz Crne Gore, protiv je bilo 16 poslanika iz Srbije, dok nijedan crnogorski poslanik nije bio protiv izmena ...\nOsnovne novine izmenjenog Zakona o saradnji sa Haškim sudom\nBeograd -- Najznačajnija izmena je u tome što će se Zakon o saradnji sa Haškim tribunalom ubuduće odnositi na sva lica koja su počinila krivična dela iz nadležnosti Tribunala, nezavisno od vremena kada je protiv njih pokrenuta i potvrdjena optužnica.


Pad novozaraženih koronavirusom u BiH: 108 novih slučajeva - Portal 072info\nPad novozaraženih koronavirusom u BiH: 108 novih slučajeva\nU Institutu za javno zdravstvo RS, Univerzitetskom kliničkom centru RRS i Univerzitetskoj bolnici u Foči izvršeno je testiranje 280 laboratorijskih uzoraka, a koronavirus potvrđen je kod 40 osoba u RS-u. Prema podacima iz RS, 14 osoba je iz Ljubinja, 13 iz Bileće, tri iz Laktaša, po dvije iz Prijedora i Mrkonjić Grada i po jedno iz Banje Luke, Кozarske Dubice, Trebinja, Istočne Ilidže, Novog Grada i Teslića.\nDo sada je u Republici Srpskoj potvrđeno 2.201 slučaj virusa, a preminule su ukupno 124 osobe kod kojih je potvrđen test na COVID-19. U RS do sada se oporavilo 1.315 osoba.\nPrethodni članakTinejdžerka iz Bara ilegalno ušla u Crnu Goru iz Srbije\nSljedeći članakTOKOM PANDEMIJE: Granicu BiH prešlo više stranca nego bh. državljana


Saobraćajna nesreća na Pupinovom mostu - www.lobi-info.rs\nĐorđe R. 13. oktobra 2017., 18:18 6.1k Views\nKako nezvanično saznajemo, danas oko 17:50 došlo je do saobraćajne nezgode na Pupinovom mostu u smeru ka Zemunu.\nIz policije navode da se nezgoda desila na obilaznici neposredno pre samog mosta. U sudaru su učestvovala dva vozila.\nEkipe Hitne pomoći su krenule u intervenciju na mesto nesreće. Od informativne službe smo dobili informaciju da je jedna osoba lakše povređena i da je u pitanju istegnuće vrata.\nPrethodna objava Borčanin nastavlja porodičnu tradiciju\nSledeća objava Podeljeno preko hiljadu kanti za otpad u Ovči


GRADONAČELNIK VUČEVIĆ: Najveći objekat Doma zdravlja rekonstruiše se posle više od 40 godina, a vrednost posla je 826 miliona dinara! | Novosti.rs\nGRADONAČELNIK Novog Sada Miloš Vučević, predsednik Pokrajinske vlade Igor Mirović i guverner Banke za razvoj Saveta Evrope Rolf Vencel obišli su radove na rekonstrukciji objekta Doma zdravlja ''Novi Sad'' na Limanu.\n- Ovo je važna investicija u primarnu zdravstvenu zaštitu. Najveći objekat Doma zdravlja rekonstruiše se posle više od 40 godina i on će dobiti potpuno novo ruho, novu, savremenu opremu, i maksimalno će biti prilagođen potrebama pacijenata i zaposlenih. Vrednost posla je 826 miliona dinara i zahvaljujem se Kancelariji za upravljanje javnim projektima i predstavnicima Banke za razvoj Saveta Evrope na podršci.\nRadovi su počeli u februaru prošle godine, ali u međuvremenu je zbog epidemije bilo otežavajućih okolnosti, što je usporilo njihovu realizaciju. Očekujem da će na leto ovaj objekat biti na raspolaganju građanima Novog Sada – naglasio je gradonačelnik Vučević. Predsednik Pokrajinske vlade Igor Mirović izrazio je zadovoljstvo saradnjom Grada, Pokrajine i Republike sa Bankom za razvoj Saveta Evrope.\n- Nameravamo da nastavimo sa realizaciojom velikih investicija u zdravstvenom sistemu. Ove godine nastavljamo sa izgradnjom Kamenice tri, radiće se rekonstrukcija bolnice u Kikindi, a napreduju i radovi na ''B'' i ''C'' blokovima u Kliničkom centru Vojvodine – rekao je Mirović. Guverner Rolf Vencel ocenio je da je dinamika realizacije investicije u objekat Doma zdravlja na Limanu impresivna s obzirom na to da će se na kraju dobiti praktično nova ambulanta.\n- Sve je zamenjeno, instalacije, plafoni, podovi, postavlja se nova klimatizacija. Obavešten sam da je ova ambulanta primala 5000 pacijenata svakog dana i zato je njena uloga veoma velika. Drago mi je što Banka za razvoj Saveta Evrope finansira projekat zdravstvene zaštite koji će zaista služiti građanima – zaključio je Vencel.\nMiloš Vučević Dom zdravlja Liman Novi Sad


Neprijatna situacija za šampiona: Đoković između čekića i nakovnja - SPORTSKI ŽURNAL\nNeprijatna situacija za šampiona: Đoković između čekića i nakovnja\nAko se vakciniše, obrušiće se kritike da je poklekao; ako se ne vakciniše, propustiće priliku da u Australiji obori rekord, verovatno će i izgubiti prvo mesto...\nNovak Đoković se nalazi u jednoj od najtežih situacija u karijeri. Odluka koja je pred njim ne samo da donosi mnogo glavobolje i dvoumljenja, nego je gotovo sigurno da će ga dovesti u neprijatnu situaciju – ma šta da odluči.\nPraktično, kako god da se opredeli povodom učešća na Australijskom openu, najverovatnije uslovljenog vakcinacijom (odluka nije još 100 odsto doneta ali sve govori da će tako i biti), on će se naći na udaru velikog dela svetske javnosti.\nAko se vakciniše, obrušiće se kritike da je poklekao, da je izdao svoje uverenje, a u Melburnu će ga najverovatnije dočekati neprijateljska atmosfera.\nAko se ne vakciniše, propustiće priliku da u Australiji obori važne rekorde, verovatno će i izgubiti prvo mesto na APT listi…\nIako je do starta prvog gren slema u novoj sezoni ostalo oko tri meseca, ambijent u ovoj zemlji je već blizu tačke usijanja, a temperatura i dalje raste.\nNe treba ni objašnjavati da je za sve kriva korona, da Melburn iza sebe ima 250 dana izolacije u ovoj godini, da su ljudi potpuno pogubili nerve i da na svaku vest povezanu sa pandemijom, reaguju gotovo izbezumljeno.\nU takvom ambijentu, idealnom da se neko žrtvuje, kao kec na deset dolaze Novakove izjave o vakcinisanju. Kad čitate reči australijskih političara, imate utisak da svu svoju nesposobnost da reše problem sa koronom, svaljuju na Đokovića.\nKao da im je on kriv što ni posle 250 dana izolacije, na ostrvu na koje se ne može lako ući, korona i dalje vodi glavnu reč.\nKao da će Novak sa sobom da ponese pun džak virusa. Pa Melburn je ove zime prošao veoma rigorozan karantin pred turnir, nije bilo zaraženih među igračima tokom takmičenja, ali koronu nisu uspeli da proteraju.\nNe kažem da ozbiljne mere nisu potrebne, ali je jasno da se sa demonizacijom Đokovića itekako preteruje, da Australijanci svoje greške žele da sakriju iza njegove senke.\nOno što je veoma loše, to je da se već stvara neprijateljski ambijent prema svom najboljem teniseru u istoriji. Đoković u Melburnu ima devet titula, više nego ikada, nikada nije spadao među najomiljenije tenisere, ali ako je suditi prema atmosferi kakva se kreira poslednjih dana, moglo bi da bude drastično gore.\nPolitičari, novinari i svi ostali koji imaju važnu ulogu u kreiranju javnog mnenja, kao da se utrkuju da što više omalovaže najboljeg tenisera sveta, da svoje negativne emocije prilepe uz njega...\nNije teško pogoditi kako će biti ako se nastavi sa takvom kampanjom a Nole odluči da igra. Čak se može reći da će histerija biti još jača ako dobije šansu da se takmiči bez vakcinisanja.\nS druge strane, ako odluči da ne igra, da izbegne ovakvu neprijateljsku atmosferu, Novak rizikuje mnogo u karijeri.\nRecimo, ako Nadal pobedi u Melburnu, izdvojiće se sa 21 gren slem titulom, biće opet favorit na Rolan Garosu i imaće šansu da pobegne na dva trofeja od Đokovića i Federera. Sličnu priliku bi mogao da dobije i Švajcarac pa da je potvrdi na Vimbldonu.\nNiko ne kaže da je ovo potpuno realno, jer se obojica oporavljaju od povreda i pitanje je ne samo u kakvoj će formi doći u Melburn, nego i da li će uopšte učestvovati – ali nije ni nemoguće.\nAko ne igra u Australiji, Đoković će morati da strepi i od gubljenja prvog mesta jer brani mnogo poena. Kako se god okrene, veoma negativan ambijent se stvara oko najboljeg tenisera sveta koji je doveden u situaciju praktično bez dobrog rešenja. Kako god okrenete, nije dobro. Kao između čekića i nakovnja.\nMinistar: "Vakcinacija je obavezna zbog zaštite, a ne da bi se Đoković ucenjivao"\nBitter-Sweet · 23 oktobar, 2021 19:01\nNe mora on više ništa ...


Sara je, osim što je odlična učenica, i uspešan sportista, ali i veliki humanista, pa tako i učestvovanje u plivanju za Časni krst, iako nije često da devojčice njenih godina učestvuju, nekako ide uz njen karakter.\nKroz razgovor sa Sarom i njenom porodicom smo saznali da ona pohađa 8. razred Osnovne škole „Petar Petrović Njegoš“ u Istočnoj Ilidži, da se aktivno bavi plivanjem, ali je i redovan i istaknut član Crvenog krsta Istočna Ilidža.\nSarina mama je za Srpskainfo istakla da je Sara odličan učenik, te da je, pored tog uspeha, bila i prvak BiH u plivanju, u kategoriji do 12 godina.\n- Sara je osim toga na poslednjem takmičenju BiH u plivanju učestvovala u štafeti 4 puta 50 mešovito, gde je oboren državni rekord BiH, a ona je bila najmlađa učesnica – ističe Sarina mama.\nOsim škole, plivanja i humanitarnog rada, Sara uživa i u crtanju, te je pohađala i časove ikonopisanja, ali je, nažalost, tog hobija morala da se odrekne, jer joj obaveze i treninzi ne ostavljaju puno slobodnog vremena.\nSara ističe kako joj je ovo prvi put da učestvuje, te da je osećaj poseban. Iako je voda bila jako hladna, kaže sve je lepo prošlo.\n– Od prvog plivanja za Časni krst, koje je organizovano kod nas, ja sam imala želju da učestvujem, a danas mi se ta želja i ostvarila – rekla je Sara. Ona dodaje da je današnjim plivanjem njen san ispunjen, te da će i narednih godina učestvovati u plivanju za Časni krst, piše Srpskainfo.\nŽenu PORODILI U VOZILU Hitne pomoći, na svet došla DEVOJČICA\nGODIŠNJICA SMRTI DŽENANA MEMIĆA Porodica mladića koji je preminuo pre TRI GODINE tvrdi da je ubijen, a ne žrtva saobraćajne nesreće


Home / Ekologija / Zakon o klimatskim promenama kao važan korak za Srbiju\nMinistar zaštite životne sredine Goran Trivan danas je prisustvovao na završnoj konferenciji Tvining projekta „Uspostavljanje mehanizma za sprovođenje Uredbe o mehanizmu monitoringa“. Projekat, koji je zvanično počeo 15. maja 2015. godine, sproveli su Ministarstvo zaštite životne sredine Republike Srbije, Ministarstvo ekološke i solidarne tranzicije Republike Francuske i Tehnički multidisciplinarni centar za proučavanje zagađenja vazduha ( CITEPA ). Projekat je trajao dve i po godine, finansirala ga je Evropska unija, uz sufinansiranje od strane Republike Srbije (ukupno 1.2 miliona evra).\n„Ovo je jedan veoma važan korak napred za Srbiju u pogledu prilagođavanja ne samo u pogledu klimatskih promena nego i prilagođavanja evropskim standardima životne sredine. Iza ovog zakona koji će u dogledno vreme biti pred skupštinom, slediće čitav niz akata, naročito akcioni plan, koji će odrediti šta će tačno institucije, privreda i ostali morati da urade da bi dostigli one standarde koji će zakonom biti predviđeni.\nBilo koji subjekt posle perioda prilagođavanja neće moći da prodaje svoje usluge ili proizvode bez da su u to ugrađeni osnovni ekološki principi, uključujući električnu energiju. Ovaj zakon jedan je od preduslova naše evropske integracija sa jedne strane i sa druge strane za prilagođavanje naše privrede međunarodnim privrednim i ekonomoskim okolnostima. Period koji je bio iza nas bio je priprema na ovo što dolazi i Ministarstvo će svima pomoći, pre svega privredi da se prilagodi onim uslovima koji će tek doći.“, izjavio je ministar Trivan.


Tvorci „Sputnjika Ve“: Vest o proveri etičkih normi vakcine ─ lažna - 07.04.2021, Sputnik Srbija\nTvorci ruske vakcine protiv virusa korona „Sputnjik Ve“ (Sputnik V) nazvali su lažnom vest lista „Fajnenšel tajms“ da će evropski regulator za lekove navodno... 07.04.2021, Sputnik Srbija\nrusija, svet, vesti, sputnjik ve (sputnik v), evropska agencija za lekove\nTvorci ruske vakcine protiv virusa korona „Sputnjik Ve“ (Sputnik V) nazvali su lažnom vest lista „Fajnenšel tajms“ da će evropski regulator za lekove navodno tokom ispitivanja ruske vakcine proveriti usaglašenost sa etičkim i naučnim standardima u svetlu nekih „strahova“, navodi se na zvaničnom nalogu vakcine na Tviteru.\n„Danas objavljeno saopštenje ‘Fajnenšel tajmsa’ o specijalnoj istrazi kliničkih ispitivanja ‘Sputnjika Ve’ nije tačno. Tim ‘Sputnjika Ve’ prolazi uobičajenu proceduru odobravanja Evropske agencije za lekove (EMA), u okviru koje je dobra klinička praksa standard za sve vakcine“, ističe se u saopštenju.\nTakođe se napominje da je „Sputnjik Ve“ upravo i pozvao predstavnike EMA da sprovedu doslednu ekspertizu registracionog dosijea i da su za to pružene sve potrebne informacije.\n„Već 59 zemalja je potvrdilo da je ‘Sputnjik Ve’ usaglašen sa dobrom kliničkom praksom i očekujemo da to učini i EMA. Lažne vesti koje se pozivaju na anonimne izvore pokušavaju da utiču na objektivnost procedure odobrenja EMA i molimo sve medije da koriste zvanična saopštenja EMA i ‘Sputnjika Ve’ kako bi se izbegle netačne informacije“, precizira se u saopštenju.\nList „Fajnenšel tajms“ ranije je pisao da Evropska agencija za lekove sledeće nedelje započinje proveru poštovanja etičkih i naučnih standarda tokom ispitivanja ruske vakcine protiv virusa korona „Sputnjik Ve“.


Izgradnja pristaništa“Kostolac“ :Radovi u završnoj fazi – Радио Стил\nIzgradnja pristaništa“Kostolac“ :Radovi u završnoj fazi\nPosted By: Radio Stil 16/04/2018\nU pristanište već pristižu barže i brodovi s opremom. Primenjeni najviši evropski i svetski ekološki standardi\nIzgradnja pristaništa „Kostolac“ napreduje u skladu s planom. Povoljni vremenski uslovi ove zime maksimalno su iskorišćeni i dosad je završeno 75 odsto planiranih hidrograđevinskih radova.\nNastavak radova na pristanistu-01\nNastavak radova na pristanistu-02\n− U toku su završni radovi na konstrukciji keja i priprema se teren za montažu velike kejske dizalice sa istočne strane, koja je bliže Dunavu. Na drugoj strani pristaništa, u pravcu Termoelektrane „Kostolac A“ , priprema se teren za montažu hale – rekao je Nenad Marković, direktor za proizvodnju energije „TE-KO Kostolac“ .\nHala je metalna i proizvodi se u pogonima izvođača radova. Krajem februara počeli su i radovi na velikoj pristupnoj i obilaznoj saobraćajnici oko pristaništa.\n− Građevinski radovi na pristaništu privode se kraju, a onda sledi montaža mašinske opreme. Oprema koja je potrebna izvođačima pristiže baržama i brodovima, tako da je pristanište već počelo da funkcioniše i ima svoju namenu − istakao je Marković.\nRadove izvodi konzorcijum koji čine beogradske firme „Akvamont servis“ i „Hidrotehnika-hidroenergetika Južna Bačka“ iz Novog Sada i smederevski „Tomi trejd“ . Radovi su započeti polovinom marta 2017. i pristanište će ispunjavati najviše evropske i svetske ekološke standarde. Vrednost izgradnje pristaništa „Kostolac“ je oko 16 miliona dolara. To je jedan od pet projekata prve faze kineskog kreditnog aranžmana.\nNa godišnjem nivou, sa pristaništa „Kostolac“ otpremaće se 157.000 tona suvog pepela, 105.000 tona gipsa koji nastaje kao nusproizvod sistema za odsumporavanje u TE „Kostolac B“. Pretovarivaće se i 50.000 tona za „TE-KO Kostolac“ , kao komadni, generalni teret koji se doprema rekom, a dalje će se otpremati drumskim transportnim sredstvima do predviđene lokacije.


Novosadska cvetna pijaca – facebook grupa – Pokret gorana Novog Sada\nNovosadska cvetna pijaca – facebook grupa\n01.04.2020 07.04.2020 admin\nNadamo se da vas nalazimo u dobrom zdravlju i raspoloženju. Kao što smo vas obavestili da smo doneli odluku oko odlaganja manifestacije 30. “Novosadsko proleće”, tako želimo da vas informišemo o novinama koje smo napravili.\nSa obzirom na situaciju u kojoj se nalazimo i da trenutno nismo u mogućnosti da organizujemo manifestacije poput “Novosadskog proleća” i “Novosadskih cvetnih pijaca”, bar dok se situacija ne primiri, napravili smo facebook grupu pod nazivom NOVOSADSKA CVETNA PIJACA.\nOva grupa je zamišljena tako da se spoje proizvođači i prodavci koji su naši verni izlagači na manifestacijama sa svojim kupcima. Moramo da napomenemo da je ova grupa kreirana za oglašavanje proizvoda izlagača koji izlažu na manifestacijama koje organizuje Pokret gorana Novog Sada i da samo oni mogu da postavljaju objave.\nU okviru grupe pozvani su izlagači:\n– cveća, sadnica, opreme za hortikulturu\n– meda i zdravstveno-bezbedne hrane\n– starih i umetničkih zanata.\nNext postSvetski dan planete Zemlje


Početna/BIZNIS/Bugari i Italijani ostvarili 4.180 noćenja u Nišu za prva tri meseca\nSana Life 6. maja 2016.\tBIZNIS, TURIZAM Ostavite komentar\nŠto se stranaca tiče povećanju su najviše doprineli komšije Bugari koji su za tri meseca ostvarili 2360 noćenja. Odmah zatim slede Italijani koji su prespavali 1820 noći u Nišu ali su za razliku od njih boravili su 4,2 dana a Bugari tek 1,2 dana. Slede Grci sa 964 i bezmalo dva dana boravka, Nemci sa 534 noćenja i i Rusi sa 511 noćenja.\n“Broj turista i noćenja, pogotovo stranaca, je u stalnom porastu poslednje tri godine. Jednostavno sviđa im se “ukusi i mirisi” ovog grada. TON pomno prati profil stranaca koji dolaze da mi mogli da prilagodimo i našu ponudu. Ovo nisu klasični turisti već je u putanju poslovan svet. Zajedničko im i to da im se sviđa srdačnost Nišlija, solidno poznavanje engleskog jezika a posebno kuhinja, koja je i po ukusu i po ceni za njih otkriće, kaže direktor Turističke organizacije Niš Uroš Parlić.\nOznakebroj Bugari italijani noćenja TON\nPrethodni Evropski dan srčane slabosti biće obeležen u Institutu “Niška Banja”\nSledeći Zdravlje usta i zuba kao inspiracija za crteže i priče


Naftni sektor bi mogao biti jedan od nosilaca izvoza BiH - Klix.ba\nNaftni sektor bi mogao biti jedan od nosilaca izvoza BiH\n26.11.2009. u 11:47\n"Nastavi li se povećanje kapaciteta proizvodnje goriva najviših standarda kvaliteta u Rafineriji nafte Bosanski Brod i planirani rast proizvodnje u Rafineriji ulja Modriča, naftni sektor će biti jedan od nosilaca našeg izvoza i suštinski promijeniti strukturu ovog tržišta, vanjskotrgovinski i učešćem na domaćem tržištu", izjavio je Feni projekt menadžer Sektora za makroekonomski sistem Vanjskotrgovinske komore BiH Igor Gavran.\nOn smatra da je prilično izvjestan daljnji rast izvoza naftnih derivata u narednoj godini što bi imalo pozitivan utjecaj na dugoročno smanjivanje deficita.\nSlika u trgovini naftom i naftnim derivatima je dugoročno najperspektivnija od svih ostalih razloga smanjenja uvoza i deficita s obzirom na to da je uvoz derivata smanjen za trećinu, a izvoz, koji je nekada bio apstrakcija, sad je stvaran potencijal koji imamo i koji već ostvarujemo s perspektivom daljnjeg rasta.\n"Električna energija će se također izvoziti, međutim, očekivane su niže cijene u idućoj godini, pa samim tim i smanjenje vrijednosti ovoga izvoza", kazao je Gavran.\nPozitivni su pokazatelji o suficitu u trgovini električnom energijom, iako je negativno to što domaća privreda ne može apsorbovati proizvodnju energije, što znači da radi s dijelom mogućeg kapaciteta. Gavran je dodao da će u idućoj godini osim pada cijena na svjetskom tržištu negativan utjecaj imati i očekivani remont nekih proizvodnih kapaciteta i manja proizvodnja, pa tako ukupno u pogledu električne energije ovako dobre rezultate vjerovatno nećemo ponoviti.\n"Ključno je ipak pitanje cijena električne energije i ukupni uslovi snabdijevanja domaćih kompanija, jer od toga puno više ovisi tempo našeg izlaska iz recesije i dalji ekonomski razvoj nego od izvoza i suficita. Ovako mi i dalje gubimo jer u cijenama brojnih uvoznih proizvoda ponovno 'uvozimo' i našu izvezenu električnu energiju koju su druge zemlje iskoristile za svoju proizvodnju", kazao je Gavran.


Račun od sto eura biće veći 2,7 eura – Bankar.me\nRačun od sto eura biće veći 2,7 eura\nFebruary 18, 2019 Članci, CRNA GORA, ENERGETIKA, SVE VIJESTI Leave a comment\nOn je za agenciju Minabusiness naveo da u EPCG već dugo analiziraju o donošenju odluku za povećenja cijena električne energije od 1. marta.\n“U skladu sa zakonski definisanim ograničenjima, nova cijena energije u određenim tarifama je u prosjeku uvećana šest odsto. S obzirom na to da energija predstavlja oko 45 odsto ukupnog obračuna, to znači da će kod osnovnog tarifnog modela ukupni račun biti uvećan samo 2,7 odsto“, kazao je on ilustrujući to računom od 100 eura koji će konkretno biti veći za 2,7 eura.\nKrvokapić je podsjetio i da potrošači mogu da izaberu tarifni model jednom u toku kalendarske godine.\nOn je dodao da kompanija nije iskoristila svoje zakonsko pravo za promjenu cijene početkom godine “jer su januar i februar mjeseci sa najvećom potrošnjom”. Takođe je rekao da je cijena električne energije na referentnoj berzi u Mađarskoj u posljednje dvije godine u stalnom porastu.\n“Nova cijena energije za domaćinstva iznosi 42 eura po megavat satu (MWh), a za redovne platiše sa popustom od 13 odsto 37 eura, dok je na ona tržištu trenutno 67 eura po MWh. To znači da je cijena u Crnoj Gori upola manja u odnosu na tržišnu“, precizirao je Krivokapić.\nKrivokapić je objasnio da nema povećanja cijene za određene grupe potrošača.\n“Za više od 60 odsto kupaca cijena će biti manja. U plavom modelu tarifiranja, za domaćinstva koja troše do 300 kilovati sati (kWh) cijena je niža za oko dva odsto u odnosu na druga dva modela“, rekao je Krivokapić, te dodao da bi prosječni račun za januar od 47 eura zbog novih cijena energije bio veći za jedan euro.\nPOJMOVIcijene struje poskupljenje struje\nPrevious Region strahuje od globalne krize, univerzalnog lijeka nema\nSljedeći Azmont će ove godine u Portonovi uložiti 340 miliona eura\nOd četvrtka kreću finansijske kompenzacije za kupce


Evropski parlament: Pokrenut proces usvajanja prijedloga da se BiH uslovno uvrsti na bezviznu listu EU\nJoš jedan korak BiH prema bezviznom režimu… tako bi se mogao opisati rezultat današšnjeg glasanja Vanjsko-političkog komiteta Evropskog parlmenta o prijedlogu Evropske komisije za ukidanje viza državama Zapadnog Balkana. Uz već postojeće tri države, Makedoniju, Srbiju i Crnu Goru, koje Komisija predlaže za bezvizni režim od 1. januara naredne godine, podržana je i inicijativa da se, u zagradi dodaju još i BiH i Albanija.Naravno, uslovno - kada se utvrdi da su svi uslovi ispunjeni, da tada i nastupi bezvizni režim.\nAutorica inicijative za ukidanje viza BiH, članica Evropskog parlamenta iz Slovenije Tanja Fajon ističe:\n"Iznimno sam zadovoljna da je to mišljenje dobilo snažnu podrššku. I sama sam jutros još jednom istakla da BiH treba poslati jasnu poruku. Sada vjerujem da ćemo naći dobar kompromis i da će u Evropskom parlamentu potpora prijedlogu da se BiH uvrsti na bijelu šengensku listu biti dovoljno snažna."\nHannes Swoboda, član Evropskog parlamenta iz Austrije, dodaje:\n"Ja sam veoma zadovoljan, jer je to vrlo jasna poruka BiH. Želimo zemlju unutar Unije, unutar "bijele liste, " ali posao mora biti okončan, isti onaj koji su obavile sve ostale države. Ja se nadam da su u BiH sada svjesni odgovornosti da završe sve što je neophodno."\nPratiće se sada pažljivo šta se radi na terenu - kako ide podjela biometrijskih pasošša, da li su usvojeni neophodi zakoni i počela njihova primjena… U međuvremenu, , privodi se kraju rad na parlamentarnoj rezoluciji koja, kada i ako bude usvojena od strane parlamentarne skupštine, može imati snažnog uticaja na konačnu odluku Vijeća ministara EU o tome ko, pod kakvim uslovima i kada dobija otvorene evropske granice.\nO tome gospođa Fajon kaže:\n"Naredni korak je glasanje na Komitetu za unutraššnju politiku. Mislim da će se glasati 19. oktobra, a nakon toga će se cijeli Parlament izjasniti u novembru. Ja se nadam da će poruka Evropskog parlamenta biti kako je BiH postigla značajan napredak, koji će potvrditi i Evropska komisija, i da ćemo stanovnicima BiH poslati vrlo pozitivnu poruku."


► U Srbiji danas posle svežeg jutra sunčano i toplo, temperatura do 28 stepeni\nNa jugozapadu zemlje moguće je prolazno naoblačenje.\nDuvaće slab i umeren jugoistočni vetar, na jugu Banata povremeno jak.\nJutarnja temperatura kretaće se od sedam do 15, najviša dnevna od 26 do 28 stepeni.\nI u Beogradu će danas biti pretežno sunčano i toplo vreme, uz slab jugoistočni vetar.\nJutarnja temperatura oko 15, najviša dnevna oko 28 stepeni.\nSutra tokom dana pretežno sunčano i toplije\nU Srbiji će sutra ujutro po kotlinama i rečnim dolinama biti mestimično magla a u ostalim krajevima malo i umereno oblačno dok će tokom dana biti pretežno sunčano i toplije, saopštio je...\n"Letnje računanje vremena" u Srbiji prestaće u nedelju, 25. oktobra, kada u tri sata ujutro satove treba pomeriti za jedan čas unazad, saopštila je danas Direkcija za mere i dragocene...\nSutra ujutru hladno, magla i mraz, tokom dana sunčano i toplije


Teorija američke zavere: Čemu uistinu služi „Avramov sporazum“ na Bliskom istoku /video/ - Sputnjik Srbija\n17:16 28 Januar 2021\n22:46 26.09.2020 (osveženo 22:56 26.09.2020) Preuzmite kraći link\n„Avramovom sporazumu“ o normalizaciji odnosa, Izraela s jedne strane i Emirata i Bahreina sa druge, najavljuje Tramp, priključiće se još „barem pet država“ s kojima su pregovori u toku, na posletku i Saudijska Arabija i Palestinci, i, obećava američki predsednik, „na kraju će zavladati mir na Bliskom istoku. Niko nije verovao da to može da bude učinjeno, i niko nije mislio da to može da bude učinjeno na ovaj način“.\nIli pak ovaj Trampov sporazum nije motivisan tako plemenitim ciljem kao što je uspostavljanje mira na krvavom Bliskom istoku? Već je reč o hladnokrvnoj geopolitičkoj kalkulaciji, čiji je arhitekta Muhamed bin Zajed, krunski princ emirata Abu Dabi i zamenik vrhovnog komandanta vojske Ujedinjenih Arapskih Emirata.\n„Ambiciozni plan Bin Zajeda, bude li uspešan, okrenuće čitav Bliski istok naglavačke“, piše „Džeruzalem post“ i otkriva: „Plan uključuje punu stratešku alijansu između umerenih sunitskih država i Izraela, sa Sjedinjenim Državama koje paket uvezuju masovnom prodajom oružja. Glavni cilj saveza je obaranje režima ajatolaha u Iranu pre nego što ova zemlja postane nuklearna sila. U isto vreme, oni planiraju da obuzdaju ekspanzionističke aspiracije Turske, i da izoluju Katar — saveznike omraženog ‘Muslimanskog bratstva’ koga se plaše“.\nI zaista, kao posredna potvrda ove teorije američke zavere, Turska i Katar su, uz Palestince, najglasniji među kritičarima „Avramovog sporazuma“ postignutog u Vašingtonu. A admiral Džejms Stavridis, nekadašnji glavnokomandujući NATO snaga, na portalu „Blumberg“ ocenjuje da je reč o „sjajnoj vesti u smislu konstruisanja regionalne koalicije protiv Irana“, i najavljuje da će potom uslediti — kao što je „Džeruzalem post“ i predvideo — masovna prodaja američkog oružja članicama ove nove koalicije. Čime bi ovaj mirovni sporazum mogao da se pretvori u pripremu za novi, i dosad najkrvaviji rat na Bliskom istoku.\nČemu zapravo služi „Avramov sporazum“, i šta bi posle njega trebalo da usledi, mir ili novi rat na Bliskom istoku? Zašto je Donald Tramp priznao američku krivicu za smrt stotina hiljada ljudi u ovom regionu? I kako će izgledati njegova buduća geopolitička arhitektura?\nOvo su pitanja o kojima su u „Novom Sputnjik poretku“ govorili naš nekadašnji šef diplomatije i ambasador u Ankari Vladislav Jovanović i dugogodišnji dopisnik naših medija iz Turske Vojislav Lalić.\nTrampovu kritiku dosadašnjeg američkog angažovanja na Bliskom istoku — čiji se rezultat broji stotinama hiljada mrtvih — Vladislav Jovanović tumači kao „nastavak njegove politike distanciranja od prethodnika i izraz namere, koju biračko telo u SAD podržava, da više ne bude upotrebljavana američka vojna sila na tom prostoru. Umesto nje će, ako bude trebalo, biti upotrebljena vojna sila njihovih saveznika“.\nOvaj bliskoistočni sporazum, postignut dva meseca uoči izbora u SAD, uveren je Vojislav Lalić, „postignut je pre svega zarad potreba Trampove predizborne kampanje — izuzetno snažan jevrejski lobi u SAD i te kako može da mu pomogne da osvoji drugi predsednički mandat“.\nIstovremeno, dodaje Lalić, „ovo je pokušaj Trampa da sa svojim bliskoistočnim saveznicima, kako Izraelom tako i UAE i Saudijskom Arabijom, ojača front protiv Irana, i da ograniči uticaj Turske“.\n„Pitanje je vremena kada će se i formalno i Saudijska Arabija priključiti ovom frontu“, ističe Vladislav Jovanović.\nOn objašnjava da su „Amerikanci su naslutili slabost arapskih saveznika Palestine i to nastoje da iskoriste ne bi li Palestinci ostali bez šire podrške, što bi ih nateralo da pristanu na sporazum koji im bude ponuđen... Amerika na Bliski istok više ne šalje bombardere, već vodi pozicioni politički rat u kome nastoji da poveže zemlje koje su joj bliske, eliminišući trvenja koja postoje među njima“.\nA to će, kako s radošću ističe admiral Džejms Stavridis, ne skrivajući da i sam pruža konsultantske usluge američkom vojno-industrijskom kompleksu, omogućiti unosnu prodaju aviona F-35 Emiratima, jer posle sporazuma više nema bojazni da će naoružavanjem UAE biti ugrožena bezbednost Izraela.\n„Nema sumnje da je i ovakva vrsta motivacije bila prisutna“, veruje Vojislav Lalić, podsećajući da je Tramp — u maniru trgovačkog putnika vojne industrije — „u svoju prvu predsedničku posetu otišao u Rijad, gde je s vlastima Saudijske Arabije ugovorio prodaju američkog naoružanja u vrednosti od oko 90 milijardi dolara“.\nS druge strane, ipak, uvereni su Sputnjikovi sagovornici, antiiranski front posle „Avramovog sporazuma“ između jednih i drugih američkih saveznika neće biti jači nego što je bio pre njega.\n„Ni naoružavanje Izraela i arapskih saveznika u regionu, ni američki izlazak iz nuklearnog sporazuma ni sankcije do sada nisu uspeli da oslabe poziciju Irana. Koji, štaviše, dodatno ojačava svoje političke i ekonomske veze s Rusijom i sa Kinom, i time učvršćuje i sopstvenu poziciju“, ukazuje Vladislav Jovanović.\n„Tramp je pokušao da izoluje Iran, međutim, u tome nije uspeo i ova zemlja ostaje nezaobilazan faktor na Bliskom istoku“, naglašava Vojislav Lalić.\n„Baš zato, sporazumom Izraela i UAE ništa se suštinski neće izmeniti u ovom regionu. A to znači da je tamo i dalje sve moguće — i novi sukobi, ali i nova pomirenja. Budućnost je nemoguće predvideti zbog isuviše brojnih interesa koji se tamo prelamaju“.\n„Tako da najveći dobitnik posle sklapanja ovog sporazuma, barem u ovom trenutku, ostaje Donald Tramp, zbog političkih poena koje je stekao zbog njegovog postizanja“, zaključuje Vladislav Jovanović.


Leskovac- U Leskovcu je održana izborna skupština Gradskog odbora podmlatka Jedinstvene Srbije na kojoj je učešće uzelo više od 1000 mladih iz ovog grada i koji su za predsednika izabrali Aleksandara Lazarevića, asistenta na Tehnološkom fakultetu u Leskovcu. Na skupu upriličenom tim povodom predsednik Jedinstvene Srbije Dragan Marković Palma je, čestitajući novoizbranom rukovodstvu, poručio da su mladi ljudi zakon za Jedinstvenu Srbiju.\nFoto; Facebook D.M.P.\n‘’Mi u Jedinstvenoj Srbiji se borimo da mladima obezbedimo bolju budućnost. Mi želimo da mladi ljudi završe fakultete i srednje škole pa da im obezbedimo posao. Da žive od svog rada i da uz veće plate zaustavimo odlazak mladih iz Srbije. Mi nikada nećemo da zloupotrebimo mlade ljude. Ne želimo da vas koristimo da lepite plakate i da vam to bude obaveza, pa da kada se završe izbori zaboravimo na vas. Nećemo da radimo ni kao opozicija koja mlade ljude vodi u institucije sa maskama I testerama da demonstriraju silu, samo da bi se samozvani lideri opozicije dočepali fotelja a da posle ti mladi ljudi snose odgovornost za to. Mi iz Jedinstvene Srbije hoćemo da mladi budu poštovani u Srbiji i želimo da na sledeće izbore izađu i da glasaju za najbolju partiju, za onu koja brine o njima i vodi računa za njihovu budućnost ’’, kazao je Marković.\n„Više puta mi je nuđeno da budem ministar. Zašto sam odbio? Hteo sam da pokažem da ne moraš da budeš ministar da bi radio dobro za Srbiju i za mlade. Ja sam u poslednjih godinu dana obišao 5 država i bio primljen na najvišem nivou u Turskoj, Bugarskoj, Austriji, Rusiji. U ponedeljak idem u Rumuniju i tamo će me primiti 4 ministara iz Vlade Rumunije. Hvala Vama mladim ljudima što ste došli u stranku koja nema ministre i funkcionere ali ima najbolji program za mlade. Očekujem da će ono što smo u prethodnom periodu radili Dačić i ja građani Srbije oceniti visokom ocenom na sledećim izborima. Mi se zalažemo za porodicu kao osnovni stub društva i od toga nikada nećemo odustati “ istakao je Marković.


Sportske.net - Opština Stari grad raskinula saradnju s Đokovićima zbog nemara\nU saopštenju opštine Stari grad navodi se da zakupac "Famili sport" nije organizovao ATP turnir u 2013. godini, nije redovno izmirivao zakupninu, i nije izmirio obaveze nastale na osnovu potrošnje vode na teniskim terenima, što predstavlja osnov za raskid ugovora od strane zakupodavca.\nIznos zakupnine za objekte dogovoren je u visini od 275.000 evra godišnje, s tim što je predviđeno da se do konačnog utvrdjivanja visine ulaganja zakupca u sportski objekat, plaća godišnja zakupnina u iznosu od 75.000 evra, koju zakupac nije redovno plaćao.\nOpština Stari grad navodi da "Famili sport" nije izmirio ni troškove ugradnje vodomera, a ni obaveze nastale na osnovu potrošnje vode na teniskim terenima u iznosu od oko 170.000 dinara.\nTakođe, na objektima koju su pod zakupom izvođeni su i radovi bez građevinske dozvole.\n"Na objektima koji su predmet zakupa bilo je izvođenja radova bez građevinske dozvole, koji su u postupku prekršajnog sankcionisanja, a odgovornost za izvodjenje radova je na zakupcu. Za bespravno izvedene radove koji su izvedeni do rokova koji su zakonom propisani, podnet je od strane opštine zahtev za legalizaciju", piše u saopštenju GO Stari grad.\nKompaniju "Famili sport" osnovala je porodica drugog tenisera sveta, Novaka Đokovića, u čijem je i vlasništvu.


NESTAŠICA NA KOSOVU: Albanci ne daju Srbima ni lekove, bez kojih neke čeka smrtni ishod! | Vesti Dana\nNESTAŠICA NA KOSOVU: Albanci ne daju Srbima ni lekove, bez kojih neke čeka smrtni ishod!\nBolnice na Kosovu i Metohiji na današnji dan imaju sve što je neophodno da pruže pomoć pacijentima, izjavio je danas ministar zdravlja Zlatibor Lončar, ali je ukazao da se sedmicama meri vreme kada to neće biti slučaj.\n„Na današnji dan pacijenti i oni koji gravitiraju ka bolnicama na Kosovu mogu da budu mirni i spokojni da kada odu u bolnice i ambulante će imati sve što je neophodno da im se ukaže pomoć, ali to je nešto sto ima ograničen rok“, rekao je Lončar i dodao da je zbog uvođenja taksi na proizvode iz Srbije.\nLončar je u izjavi novinarima u Beogradu naveo da ćemo, ako se situacija sa taksama nastavi, ući u ozbiljan problem, jer neće biti moguće da se našim ljudima dostave osnovne stvari.\nPrema njegovim rečima, država radi svoj posao, onoliko koliko je moguće i dodaje da je osnovno ljudsko pravo na lečenje.\n„U 21. veku zabraniti nekome da dostavi kiseonik i lekove, hirurški materijal, to nije pravedno i ne postoji“, kazao je Lončar.\nIstakao je da još više boli to što ni Svetska zdravstvena organizacija, Lekari bez granica nisu pozvali u ovoj situaciji i pitali da li je potrebna pomoć oko dostavljanja lekova i medicinskog materijala na KiM.\n„Da li je moguće da se nisu javili i ponudili da oni spuste kiseonik dole? Podsećam vas, Svetska zdravstvena organizacija ima timove za vanredne situacije, koji se pojave svuda u svetu, a šta ovo znači za građane i decu Kosova“, istakao je Lončar i podsetio da su morbile krenule iz južne pokrajine.\nPonovio je da danas i za naredne dane ima lekova, ali da za naredne dane neće biti, te da se radi o tri, četiri sedmice, jer se sve vreme troši materijal.\n„Taj materijal je plaćen, država Srbija je platila, ali dobavljači nemaju mogućnost da to što je plaćeno dostave onima za koje je plaćeno“, istakao je Lončar.\nKazao je i da su Ministarstvu vezane ruke, jer su im podignute barijere i kamioni iz centralne Srbije ne mogu da prođu i odgovorio da Priština za srpske bolnice ne obezbeđuje medicinski materijal.\nOSUĐENI NA 101 GODINU: Šest migranata silovalo decu školskog uzrasta, prostituisali ih kolegama i tukli!


Moguć referendum o dodatnim mjerama štednje\nGrčka Vlada razmatra raspisivanje referenduma o dodatnim mjerama štednje, pošto nije uspjela da postigne dogovor sa opozicijom o ovom pitanju, piše danas lokalna štampa.\nOpozicioni lideri odbili su dodatne predložene mjere koje bi trebalo da spriječe bankrot države. Evropska unija i Međunarodni monetarni fond (MMF) vrše pritisak na zvaničnu Atinu da preduzme dodatnu akciju i postigne širi politički konsenzus prije nego što dobije dodatnu finansijsku pomoć.\n"Izvori navode da premijer Jorgos Papandreu smatra da konsenzus sa vođom glavne opozicione stranke nije moguć, imajući u vidu snažno protivljenje novim mjerama koje je iskazano i unutar vladajuće socijaliističke stranke PASOK. Papandreu je odlučio da stavi na sto mogućnost održavanja referenduma", piše konzevrativni dnevni list "Katimerini".\nPapandreu će se tokom dana sastati sa predsjednikom Karolosom Papuljasom, a njegova kancelarija nije saopštila šta će biti teme njihovog razgovora.\nList lijevog centra "Ta nea" piše da Vlada razmatra raspisivanje referenduma o dodatnim mjerama štednje ukoliko EU i MMF pristanu da joj pozajme još novca, kako bi se popunila budžetska rupa očekivana u sljedećoj godini.


Toliso ponovo van stroja - Sportske novosti\nNaslovna Fudbal Novosti Fudbal Toliso ponovo van stroja\nToliso ponovo van stroja\nFrancuski reprezentativac – Korentin Toliso doživeo je novu povredu, zbog koje mu predstoji duža pauza.\n26-godišnji centralni vezista se povredio na jednom od treninga minhenskog Bajerna, a lekarski nalazi su utvrdili da se radi o povredi tetive u levoj butini. Njega u narednim danima očekuje operacija, a prvične procene ukazuju da bi Toliso trebao da odsustvuje sa terena u narednih šest meseci, te je praktično aktuelna sezona za njega okončana.\nSvakako veliki “hendikep” za Bajern Minhen koji je tako ostao bez jedne veoma kvalitetne opcije na sredini terena do kraja sezone, ali i za reprezentaciju Francuske koju ovog leta očekuju nastupi na Evropskom prvenstvu.\nPrethodni tekst[PREMIUM] Najava Premier lige – 25. kolo (ponedeljak)\nSledeći tekstSrbija, Crna Gora i Hrvatska u istoj grupi na OI


Treasures of Yugoslavia (Blago Jugoslavije, na engleskom) - CD : : Knjizara.com: Knjige\nTreasures of Yugoslavia (Blago Jugoslavije, na engleskom) - CD\nBlago Jugoslavije je CD ROM urađen pre svega za inostrano tržište. U njemu se predstavljaju najznačajniji kulturno istorijski spomenici sa prostora čitave Jugoslavije. CD ROM je urađen u saradnji Jugoslovenske revije, Multimedije i Kontela iz Podgorice. U okviru CD ROM-a opisano je preko 1000 različitih kulturno istorijskih jedinica, od gradskih celina, do slikarskih dela, iz najdalje prošlosti, do današnjih dana. kroz preko 30 različitih vizuelnih formi, obrađeni su istorija, kultura, umetnost, religija i društvo Srbije.\nMuzika na CD-u sastoji se od preko 10 različitih kompozicija, i može da se sluša neprekidno ili samo u pojedinim delovima CD ROM-a.\nOstali naslovi iz oblasti: Umetnost , , Domaća izdanja na engleskom


SREBRO ZA MAJDOVA NA EVROPSKOM PRVENSTVU – Novosti Plus\nPoslednje vijesti Region SPORT\nSrpski džudista Nemanja Majdov, rodom iz Istočnog Sarajeva, osvojio je srebrnu medalju za Srbiju na Evropskom prvenstvu u Pragu, u kategoriji do 90 kilograma, pošto je u finalu poražen od Rusa Mihaila Igoljnikova.\nMajdov je u finalu poražen za samo 75 sekundi – Igoljnikov je iskoristio napad našeg džudiste i oborio ga na leđa. Igoljnikov je i prije dvije godine, na Evropskom prvenstvu u Tel Avivu, savladao Majdova u finalnoj borbi.\nMajdov je bacanjem za vazari u završnici polufinala savladao Gruzijca Beku Gvinijašvilija, dok je Igoljnikov pobjedio Azerbejdžanca Mehdijeva.\nSrpski džudista osvojio je drugo srebro na kontinentalnim šampionatima, uz zlato i bronzu sa svjetskih šampionata.\nNemanja je nedavno prvi put u javnosti ispričao svoju priču o uspjehu i otkrio kako se postaje šampion.\n← Đaci se vraćaju u školske klupe\nBEZ POREZA NA NASLJEĐENU IMOVINU I POKLON →\nNeobično vjenčanje u Banjaluci – Ljubav ne poznaje granice\n23 Avgusta, 2019 23 Avgusta, 2019 Kristina Prole\t0


Kontrola reda vožnje preko Google Maps-a - Baguje.COM\nDejan Kuburović · 12. 6. 2011.\nKompanija Google je dodala novu opciju za aplikaciju Google Maps koja korisnicima javlja da li vozovi i autobusi kasne i koliko kašnjenje iznosi.\nOva aplikacija je razvijena u saradnji sa šest gradova: Bostonom, Portlandom, San Franciskom i San Dijegom, kao i dva grada u Evropi: Madridom i Torinom. Kompanija pregovara i sa prevoznicima u drugim gradovima kako bi i oni svojim korisnicima omogućili uvid u red vožnje.\nNovi dodatak Google mapama funkcioniše veoma jednostavno. Korisnici treba da pokrenu aplikaciju i odaberu stanicu do koje putuju.\nNakon toga dobiće spisak autobusa i vozova koji kasne, kao i vreme njihovog polaska i procenu dolaska na stanicu na kojoj se trenutno nalaze.\nDodatak aplikaciji funkcioniše na najnovijoj verziji aplikacije Maps, a operativni sistem Android mora da bude verzije 1.6 ili noviji.\nSledeći članak Facebook dugmići uz pomoć CSS3\nPrethodni članak PayScale: Najbolji IT poslodavac je Google, godišnja plata 141.000 dolara


Smanjuju se sudske takse za izvršenje za 30% - Ozon Media\nMinistar pravde Nikola Selaković najavio je danas da će sudske takse za izvršenje biti smanjene za 30% izmenama Zakona o sudskim taksama, a takođe će biti umanjene i naknade i troškovi za profesionalne izvršitelje.\n„Zajedno sa novim Zakonom o izvršenju i obezbeđenju (ZIO) biće sprovedene i interventne izmene Zakona o sudskim taksama, jer želimo da stvorimo efikasniji ali i jeftiniji i dostupniji sistem izvršenja“, rekao je ministar Tanjugu.\nOn je pojasnio da je reč o taksama koje se tiču predloga za izvršenje kada se izvršenje bude sprovodilo preko profesionalnih izvršitelja, (koji će se prema novom zakonu zvati javni izvršitelji).\nNovim ZIO, koji bi trebalo da bude usvojen do kraja godine, sprovođenje skoro svih izvršenja preći će u nadležnost javnih izvršitelja, dok će sud ostati nadležan za sprovođenje izvršenja u porodičnim odnosima i kod vraćanja zaposlenog na posao.\nKada je u pitanju izvršenje koje sprovodi sud, kako je Tanjugu ukazano u Ministarstvu pravde, taksa koju plaća poverilac biće niža za 50% u odnosu na postojeće rešenje.\nUkoliko izvršenje sprovodi izvršitelj, taksa koju poverilac plaća za pokretanje postupka biće niža za 30% od takse koja se plaća kada izvršenje sprovodi sud.\nRazlog za smanjenje sudske takse je da su se građani ređe opredeljivali da im profesionalni izvršitelj sprovodi izvršenje jer su u tom slučaju morali da plaćaju i sudsku taksu i naknadu izvršitelju, napomenuli su u Ministarstvu.\nPrema budućim zakonskim rešenjima, sud će odlučivati samo o predlogu za izvršenje na osnovu izvršne i verodostojne isprave, izuzev komunalnih predmeta koji su u isključivoj nadležnosti izvršitelja.\nSud će takođe odlučivati u postupku po pravnim lekovima (prigovor ili žalba) a sprovođenje izvršenja u skoro svim slučajevima osim pomenutih, prelazi u nadležnost izvršitelja, pa će samim tim i taksa za posao suda biti niža, s obzirom na manju opterećenost suda u izvršnom postupku.\nNa osnovu novog ZIO, Pravilnik o nagradama i troškovima izvršitelja će takođe biti revidiran i biće smanjeni iznosi naknada.\nSaveti kako efikasno koristiti ogrevno drvo\nPodrška Evropske unije elektronskom poslovanju u Srbiji


Sporazum Srbije i Nemačke za promociju energetske efikasnosti › Made-in-Germany.rs\nSrpska ministarka rudarstva i energetike Zorana Mihajlović potpisala je sa direktorkom Nemačke organizacije za međunarodnu saradnju u Srbiji (GIZ) Danielom Funke Sporazum o sprovođenju projekta “Promocija obnovljivih izvora energije i energetske efikasnosti u Srbiji”.\nVrednost projekta iznosi 1,5 miliona eura, a potpisivanju ugovora su sa nemačke strane prisustvovali i vođa projekta Til Barmaer i ambasador Nemačke u Srbiji Tomas Šib, prenosi agencija Tanjug.\nUoči posete nemačkog kancelara Olafa Šolca našoj zemlji i sastanka sa predsednikom Aleksandrom Vučićem, ministarka Mihajlović je izjavila da očekuje dobar razgovor i pravo razumevanje dvojice državnika.\n– Imamo vrlo bliske odnose u oblasti ekonomije, politike i ukupne bilateralne saradnje, koji su u odnosu na sve druge države EU možda najintenzivniji i najjači kada se gleda kroz ekonomiju, ali i kroz političke odnose. Očekujem dobar razgovor i pravo razumevanje između dvojice državnika – poručila je Mihajlovićeva potpsivanja sporazuma sa GIZ-om.


Vlada ozbiljno shvata problеm nasilja u porodici | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Vlada ozbiljno shvata problеm nasilja u porodici\nVlada ozbiljno shvata problеm nasilja u porodici\n25.11.2014. - 16:54\nPotprеdsеdnik Vladе Srbijе i ministar građеvinarstva, saobraćaja i infrastrukturе prof. dr Zorana Mihajlović izjavila jе danas da svaka druga žеna u Srbiji trpi nеki vid nasilja i dodala da nasiljе nijе problеm samo žrtvе, vеć jе to društvеni problеm i da sе udružеnim snagama mora rеšavati.\nGovorеći na okruglom stolu povodom Mеđunarodnog dana borbе protiv nasilja nad žеnama, Mihajlović jе rеkla da jе ovo tеma koja zaslužujе da sе o njoj govori svaki dan. „Nasiljе u porodici jе naš zajеdnički problеm i moramo da ga rеšavamo zajеdno“, poručila jе Mihajlović, koja jе i prеdsеdnik Koordinacionog tеla za rodnu ravnopravnost. Ona jе istakla da Vlada Srbijе ozbiljno shvata problеm nasilja u porodici tе da jе u planu rad na izmеni zakona, pomoć Sigurnim kućama u Srbiji i podrška u еdukaciji i еkonomskom osnaživanju žеna žrtava porodičnog nasilja.\nOna jе najavila osnivanjе Komitеta za borbu protiv nasilja u porodici koji ćе biti dеo Koordinacionog tеla ali i saradnju sa Žеnskom parlamеntarnom mrеžom, sa civilnim sеktorom, еvropskim agеncijama, ali i sa agеncijom UN.\n"Hoćеmo da budеmo dovoljno jaki, da poguramo promеnе zakona koji moraju da sе prilagodе dirеktivama i sporazumima koji su nеophodni da bi mogli da sе borimo protiv nasilja nad žеnama. Hoćеmo da budеmo zеmlja koja jе primеrom pokazala da sa tim problеmom možеmo da sе borimo ", zaključila jе Mihajlović.


Dinamo iz Moskve NIJE dobio licencu za Evropu! | BN\nDinamo iz Moskve NIJE dobio licencu za Evropu!\nImaju Valbuenu, nemaju licencu! Dinamu iz Moskve zabranjeno je da nastupi u Ligi Evrope.\nFudbal 20.06.2015 | 18:00\nIako su završili prošlu sezonu na četvrtoj poziciji tabele ruskog prvenstva, iako su prošle godine igrali osminu finala Lige Evrope - sledeće godine neće učestvovati u međunarodnim takmičenjima.\nMoskovskom Dinamu uskraćena je evro-licenca zbog kršenja finansijskog fer-pleja, pa će svoje mesto u LE po svemu sudeći ustupiti Rubinu iz Kazanja, petoplasiranoj ekipi ruske lige u takmičarskoj 2014/15.\nOdluka o suspenziji Moskovljana nije konačna, ali je prilično izvesna, potvrđeno je agenciji Asošijeted pres.\nDinamo će biti eliminisan zbog trošenja nedozvoljeno velikog novca na plate igrača u odnosu na ukupni budžet i klupske prihode. Najplaćeniji igrač ekipe je francuski reprezentativac Matje Valbuena, kome je prošle godine garantovana plata od 10 miliona evra, nezvanično.\nIpak, krajem ove sezone, klub je najavio redukovanje budžeta, pa je direktor kluba Guram Agaev objasnio da niko u ekipi, u skladu sa merama štednje, neće imati platu veću od dva miliona evra po sezoni.\nPrimera radi, ruskom napadaču Aleksandru Kokorinu klub je ugovorom garantovao 5,5 miliona evra po sezoni, mađarski špic Balaš Džudžak u Dinamu od 2012. zarađuje po 2,5 miliona evra godišnje, dok je ruski defanzivac Igor Denisov za takmičarsku godinu dobijao oko četiri miliona evra, iako je u drugom delu bio skrajnut zbog sukoba sa trenerom Stanislavom Čerčesovim.


Falsifikovanje srpske istorije lažima i pseudonaukom - Raskrikavanje\nPROJEKAT PORTALA KRIK\nSatira i humor\nIzvorni članak je objavljen 27.05.2018. (Kurir)\nFalsifikovanje srpske istorije lažima i pseudonaukom\n04.06.2018. Vesna Radojević Foto: Printscreen/YouTube\nDa su beduini srpskog porekla, a Konstantin Veliki Srbin mogli smo da pročitamo ovih dana u člancima o sinajskom manastiru Svete Katarine koji su preko nekoliko nacionalistički orijentisanih portala stigli i do Kurira. Novinski izveštaji o slavnoj istoriji Srba nisu retkost u našim medijima, a vrlo često se pribegava preuveličavanju činjenica ili namernom pogrešnom tumačenju nekih istorijskih događaja.\nGodine 330. na ovom mestu carica Jelena, majka cara Konstantina Velikog (srpskog porekla), podigla je kapelu posvećenu Bogorodici. 1\nDragoljub Marjanović, vizantolog i naučni saradnik Filizofskog fakulteta u Beogradu kaže za Raskrikavanje da je netačno da je Konstantin Veliki srpskog porekla.\n„Budući car Konstantin Veliki rođen je 273/4. godine u okolini antičkog Naisusa, današnjeg Niša u Srbiji. To što je mesto njegovog rođenja danas grad u savremenoj državi Srbiji, ne čini njega Srbinom. To je naivna interpretacija koja se često sreće u raznoraznim tekstovima i publikacijama ljudi koji pišu bez dovoljnog poznavanja istorije i naučne metodologije, a često su i namerno subjektivni i skloni falsifikovanju naše prošlosti“, kaže Marjanović.\nPoznato je da je car Justinijan još u VI veku doveo desetak porodica sa prostora današnje reke Drine i naselio ih uz sam manastir sa ciljem da čuvaju manastir. 2\n„To je apsolutno netačan podatak, neutemeljen u istorijskim izvorima“, dodaje Marjanović. „Autor članka ne daje nikakvu referencu kojom bi potkrepio svoju tvrdnju, niti se poziva na bilo kakav relevantan istorijski izvor ili dokument. Kao što se ne poziva na izvore i ne daje dokaze da je Konstantin Veliki bio Srbin, već taj zaključak neozbiljno izvodi samo na osnovu mesta njegovog rođenja“.\nZa deo današnjih Beduina koji naseljavaju okolinu manastira se smatra da su potomci starih Srba sa područja današnje Srbije. Zanimljivo je i to da su oni jedina zajednica pored Srba u svetu koji imaju i slave porodične slave. 3\n„Podatak da su navodno beduini na Sinaju, kao potomci Srba sa Drine očuvali običaj proslavljanja krsne slave je takođe neutemeljen, i bez ikakvih osnova u istorijskim izvorima. Smatra se da prvi pomen krsne slave ili proslavljanja nekog svetitelja Crkve u porodičnom krugu, potiče iz tekstova druge polovine 11. veka“, kaže Marjanović za Raskrikavanje.\nMarjanović dodaje da ideja da su vizantijski carevi, a naročito car Justinijan Prvi, brinuli o bezbednosti manastira, i da su naseljavali romejsko stanovništvo iz drugih oblasti na teritoriju u blizini manastira Svete Katarine, jeste utemeljen u izvorima i sreće se u nekim tekstovima.\nU manastiru pevaju "po glasovima“ koji su tipični za srpsko narodno pevanje, a osam vrsta glasova (melodijske formule izuzetno drevne) se koristi i u srpskom crkvenom pojanju. 4\nPojanje po glasovima koje se koristi u manastiru Svete Katarine i u srpskom crkvenom pojanju, prema rečima vizantologa Dragoljuba Marjanovića, nije specifično srpsko, budući da je osmoglasno pojanje ustanovljeno dosta rano u Vizantiji, već u 6. veku.\n„Sloveni i slovenske crkve, pa među njima i Srbi, primili su ovaj sistem pojanja od Vizantinaca, odnosno Grka, koji su ga razvijali tokom vekova. Štaviše, kao glavni centri ovakvog osmoglasnog crkvenog pojanja u ranoj Vizantiji smatraju se upravo Manastir sv. Katarine na Sinaju, i Manastir sv. Save Osvećenog u Palestini. U tom smislu, može se reći da se srpsko osmoglasno pojanje zapravo zasniva na starijem predanju čiji se centar nalazio u sinajskom manastiru“, kaže Marjanović.\nIzmišljeni sud nepostojeće republike „presudio“ Fajzeru, papi i kraljici\nU Telegram grupi „Pravo na slobodu“, jedan korisnik je podelio tekst sa hrvatskog sajta Epoha, u...\nNa referendumu u Lajkovcu NIJE glasalo 45 ljudi u minutu poslednjih sat vremena\nKako jedan pogrešno napisan broj može da postane ozbiljna lažna vest koja će da „zapali“ mre...\nHuman Rights Watch: Klevete na račun KRIK-a dovele redakciju u opasnost\nU najnovijem izveštaju o stanju medija u Srbiji, međunarodna organizacija Human Rights Watch (HRW)...\nMediji koji su takođe objavili ovu vest:\n011 244 19 66\nRaskrikavanje na društvenim mrežama:


Hapšenja zbog „izazivanje panike“ — pritisak na sve koji ne misle kao Milo - Sputnjik Srbija\n19:16 13.01.2020 (osveženo 19:33 13.01.2020) Preuzmite kraći link\nPodgorička policija uhapsila je 13. januara glavne i odgovorne urednike crnogorskih portala „Borba“ i „IN4S“ Dražena Živkovića i Gojka Raičevića, zbog sumnje da su izvršili krivična dela „izazivanje panike i nereda“.\nSedam dana ranije, pod sličnim optužbama, uhapšena je i Anđela Đikanović, glavna i odgovorna urednica portala „FOS medija“.\nIzazivanje panike — pritisak na kritičare režima\nPredsednik Centra za strateške alternative Aleksandar Mitić kaže da je svako objavljivanje lažnih vesti neprofesionalan čin koji zaslužuje osudu javnosti, ali jasno je da je u konkretnom slučaju reč o privođenju novinara koji su oštri kritičari režima Mila Đukanovića.\nMitić, koji je bio dugogodišnji dopisnik AFP-a iz regiona, a posle i dopisnik Tanjuga iz Brisela, ističe da je samim tim reč o čisto političkom pritisku.\n„Gojko Raičević je možda i najistrajniji borac za dekontaminaciju medijskog prostora u Crnoj Gori od šovinističke, antisrpske i antiruske politike koju plasiraju crnogorski režimski mediji i već dugi niz godina on objavljuje i vesti i dokumenta koji ukazuju na prirodu Đukanovićevog režima, na njegove interese i na metode i izvođače tih prljavih radova i zbog toga je pod stalnim pritiskom. Tako da mu ovo nije prvi put da se suočava sa represijom crnogorskih vlasti“, ističe Mitić.\nŠta su „lažne vesti“\nNe ulazeći u detalje konkretnog slučaja, Mitić napominje da je izuzetno zanimljiva „ta slobodna interpretacija onoga što se tretira kao lažna vest“.\n„Imali smo toliko lažnih vesti u proteklim godinama o opoziciji Mila Đukanovića da je pitanje da li bi neko od novinara u crnogorskim provladinim medijima uopšte mogao da ostane na slobodi da se danas taj zakon jednako primenjuje na sve“, naglašava Mitić.\nVladimir Radomirović, predsednik Udruženja novinara Srbije, tvrdi da je medijska situacija u Crnoj Gori već duže vreme jako loša, a da je hapšenjem troje novinara došlo do eskalacije.\nIstorija pretnji — ubistva, pucnjave…\nRadomirović podseća da je u Crnoj Gori dugo bio aktuelan „slučaj istraživačkog novinara Jova Martinovića“, kome je pretio zatvor jer je bio optužen da je švercer droge iako nikakvih osnova za to nije bilo.\nOčigledno je tu bilo reči o osveti zbog tekstova koje je objavljivao o stanju u Crnoj Gori, dodaje predsednik UNS-a.\nPrivođenje na saslušanje glavnog urednika IN4S, Gojka Raičevića pic.twitter.com/idG5T07DNh\n— Portal IN4S (@in4sPortal) January 13, 2020\n„Da ne pominjemo ubistvo Duška Jovanovića, vlasnika 'Dana', od pre petnaest godina. Ozbiljna pretnja su i napadi na novinare, od kojih je najdrastičniji bio na novinarku ’Vijesti‘ Oliveru Lakić pre oko godinu dana, koja je upucana ispred svoje kuće, očigledno zbog onoga što je objavljivala ili se spremala da objavi“, podseća Radomirović.\nPrema njegovim rečima, UNS će nastaviti da pruža podršku kolegama u Crnoj Gori, kao i u Hrvatskoj i BIH jer „važno je da u odbrani profesije budemo jedinstveni i da sprečimo dalje urušavanje prava javnosti da zna i prava novinara da slobodno obavljaju svoj posao“.\nZašto ćute „borci za slobodu“\nRadomirović dodaje da mu je čudno da međunarodne organizacije za zaštitu novinara ne reaguju češće na ono što se dešava u Crnoj Gori, odnosno na „drastično ugrožavanje slobode novinara i slobode govora“.\n„I kad to čine, čine to vrlo slabo i bez velike volje, što je možda posledica neke percepcije u zapadnoj javnosti da je Crna Gora demokratska država, članica NATO-a, na putu da postane članica EU i da je tamo sve u redu, iako je nama koji pratimo tu situaciju jasno da je daleko od dobrog stanje u medijima u Crnoj Gori i da je dug put pred društvom u Crnoj Gori da poprave to stanje“, zaključio je predsednik UNS-a.\nMitić smatra da je ćutanje međunarodnih organizacija koje se bave slobodom izražavanja zastrašujuće, ali je i dokaz da su ne samo mediji, već i organizacije koje se bave ljudskim pravima i politički krugovi na Zapadu apsolutno nezainteresovani da objektivno sagledaju situaciju u Crnoj Gori.\n„To je nešto što smo očekivali s obzirom na dosadašnju podršku koju su zapadne zemlje pružale režimu u Crnoj Gori. Nažalost, činjenica je da se mnoge organizacije koje se bave zaštitom novinara i medijskih sloboda još jednom pokazuju kao instrument određenih strateških političkih interesa, u ovom slučaju prozapadnog, odnosno pro-NATO kursa Mila Đukanovića. Oni samim tim mnogo više u pitanje dovode svoj kredibilitet i srozavaju ga, nego što zaista doprinose nekoj podršci Milu Đukanoviću“, zaključio je Mitić.\nnovinari, hapšenje, Crna Gora


Liverpul ruši rekord star 13 godina - Sportske.net\nLiverpul ruši rekord star 13 godina\nU subotnjem meču FA kupa, “Crveni“ će eventualnim trijumfom nad Arsenalom srušiti negativni rekord koji je star 13 godina.\nU prošlom kolu Premijer lige ekipa Liverpula je odigrala svoju najbolju utakmicu u sezoni. Oni su na svom terenu ponizili ekipu Arsenala sa čak 5-1.\nČak četiri od ukupno 5 pogodaka ekipa Brendona Rodžersa je postigla u prvih 20 minuta utakmice i time je bukvalno “zaledila“ goste, koji do kraja meča, osim postignutog gola, nisu imali neke konkretne atake.\nNedelju dana kasnije “Tobdžije“ imaju priliku da se osvete na svom stadionu i ako je verovati istoriji, Arsenal će trijumfovati u pomenutom meču.\nPoslednji put kada je Liverpul pobedio ekipu Arsenala u dve vezane utakmice bilo je to još 2001. pre tačno 13 godina, u prvom finalu FA kupa koje nije odigrano u Engleskoj.\nLiverpul je zahvaljujući pogotku Majkla Ovena trijumfovao sa 2-1 na meču koji je odigran na “Milenijum“ stadionu u Kardifu.\nArsenal će sigurno mislima biti već na utakmici sa Bajern Minhenom koja ih očekuje u okviru osmine finala Lige šampiona. Sa druge strane, Liverpul je fokusiran samo na domaća takmičenja, pa ne treba da čudi ukoliko gosti prekinu negativan rekord.


PODNETA NOVA KRIVIČNA PROTIV BELIVUKA I MILJKOVIĆA Širi se istraga zbog otmice i ubistava još dvojice muškarca – UDARNA VEST . rs\nutorak, 19. oktobra, 2021 2 min read UdarnaVest .rs\nJuče je zbog sumnje da je učestvovao u ubistvu Mitića uhapšen Senad Rešović. Lisice na ruke stavljene su i Dejanu Mihajloviću zbog sumnje da je učestvovao u likvidaciji Zdravka Radojevića, za šta je već podignuta optužnica.\nKako „Novosti“ prenose u toku je velika akcija MUP na hapšenju ostataka grupe pripadnika Belivukove i Miljkovićeve kriminalne grupe.\nBeograđanin Nikola Mitić otet je 10. avgusta 2020. godine na Dedinju, u po bela dana, ispred rezidencije Ambasade SAD. On je tog dana trebalo da se oko 16 sati nađe sa sestrom, ali na zakazani sastanak nije došao. Njegov mobilni telefon je isključen oko 17 sati. Sumnja se da je nekoliko sati kasnije i ubijen u okolini Beograda.\nPrema dosadašnjim rezultatima istrage, koju sa Tužilaštvom za organizovani kriminal rade MUP Srbije i BIA, Belivuk i Miljković su, navodno, naredili ubistvo Mitića zbog njegove bliskosti sa Lazarom Vukićevićem.\nMihajlović je nestao aprila 2019. godine.\ngrupaveljanevolja, Krivicnaprijava, maremiljkovic, veljanevolja\nSAHRANJEN MARKO ŽIVIĆ: Najbliži se oprostili uz suze, posle Bjelinog potresnog govora glumca ispratili uz pesmu JELENI UMIRU SAMI


Tanjug 19. februara 2020. 10:41\nBANJALUKA – Delegat u Klubu Srba u Domu naroda Parlamentarne skupštine BiH, Dušanka Majkić, izjavila je da Bošnjaci nikada nisu želeli da razgovaraju o definisanju granične linije između Republike Srpske i Federacije BiH, iako je Srpska u više navrata pokretala to pitanje.\n„Mi smo taj problem načinjali prethodnih godina više puta. To smo činili na način da Savet ministara treba da pokrene tu aktivnost na bazi pripremljenog materijala koji je Republika Srpska gotovo u celosti napravila“, rekla je Majkićeva Srni, prenela je RTRS.\nOna je podsetila da je ranije postavljala poslaničko pitanje u vezi sa definisanjem granične linije između Republike Srpske i FBiH, te da je dobila odgovor da Savet ministara treba da formira radno telo koje će se baviti time.\n„Tražili smo da se u to uključi i Eufor, čak mislim da je trebalo da stav da i NATO. Rečeno nam je da će se Eufor uključiti kada bude smatrao da treba“, navela je.\nKada je reč o izjavi federalnog premijera Fadila Novalića da FBiH neće učestvovati u razgovorima o definisanju granične linije između entiteta, Majkićeva je rekla da Bošnjaci nikada neće da razgovaraju o nečemu što ne ide u njihovu korist, kao i da na njihov stav jedino može uticati međunarodna zajednica.\najkićeva smatra da dogovor o definisanju granične linije nije nemoguće ostvariti, ali da će tome prethoditi teška politička borba.\nOna je ocenila da zaključci Narodne skupštine Republike Srpske sa posebne sednice u kojima se, između ostalog, poziva na nastavak pregovora sa Vladom FBiH o definisanju granične linije, predstavljaju ustavne odluke.\n„Republika Srpska uradila je ono što je njeno ustavno pravo i nadležnost. Ti zaključci ne zadiru u ono što je ustavna nadležnost BiH“, ocenila je Majkićeva.\nNarodna skupština Republike Srpske usvojila je u ponedeljak, 17. februara, zaključke o antidejtonskom delovanju Ustavnog suda BiH prema kojima se, između ostalog, Vlada Srpske zadužuje da nastavi ranije započete pregovore sa Vladom FBiH s ciljem definisanja granične linije između Republike i FBiH, a u skladu sa Dejtonskim sporazumom.


Omiljena trening kolekcija Karlie Kloss od sada i u Srbiji - Hej! magazin\nOmiljena trening kolekcija Karlie Kloss od sada i u Srbiji\nSupermodel Karlie Klose poznata je kao veliki ljubitelj fitnesa i mode, a zahvaljujući novoj adidas warp knit kolekciji koja kombinuje vrhunske performanse i upečatljiv stil sa lakoćom može da pokaže svoj jedinstveni modni ukus i u fitnes sali.\n-adidas warp knit je savršena mešavina vrhunskih performansi, lepote i komfora i pruža mi podršku i tokom najtežih treninga. Kao ljubitelju mode i fitnesa, ono što mi se najviše dopada kod ove kolekcije je njen stil i funkcionalnost, kao i upečatljivost. Bez obzira na to da li sam na jutarnjem snimanju ili idem kući sa treninga, ova prelepa kolekcija puna detalja veoma lako može da isprati moj zauzeti raspored. – objašnjava Karlie Kloss.\nJustin Bieber posvetio pesmu Hailey\nEmilia Clarke ne bi bila zainteresovana za “Game Of Thrones” spinoff\nCamila Cabello o slavi: Ponekad samo želim da budem dete\nPolako pristižu informacije o novom albumu Taylor Swift


Velike razlike u odnosu prema nacionalnim manjinama u Evropi\nIz Brisela nam ovih dana stižu potvrde o tome koliko je položaj nacionalnih manjina značajan za proces pristupanja Evropskoj uniji. Hrvatska je prekjuče blokirala otvaranje poglavlja 26 u pregovorima Srbije i EU, označavajući kao sporno pitanje spremnost Srbije da garantuje obrazovanje na jezicima nacionalnih manjina, odnosno na hrvatskom jeziku, uz primedbu koja se odnosi na nedostatak udžbenika na tom jeziku. Podsetimo da je i tokom rasprave o izveštaju o ispunjenosti merila za otvaranje poglavlja 23 u nacionalnoj izjavi Hrvatske navedeno, između ostalog, da će primena Akcionog plana za poglavlje 23, uključujući i pitanje zaštite manjinskih prava, biti predmet daljeg praćenja i evaluacije. Slična poruka sadržana je i u izjavi predstavnika Rumunije, kojom je data saglasnost na otvaranje poglavlja 23 –\n09.12.2016 u 13:58\nPrvi sajam nacionalnih manjina Srbije\nKancelarija za ljudska i manjinska prava Vlade Srbije u saradnji sa nacionalnim savetima nacionalnih manjina organizuje Prvi sajam posvećen nacionalnim manjinama koje žive u Srbiji pod sloganom „Mozaik Srbije“. Svečano otvaranje sajma je u subotu u 11 časova u hali 3A Beogradskog sajma, a na ovom događaju prisustvuju 15 nacionalnih saveta nacionalnih manjina (aškalijske, češke, romske, slovačke, mađarske, rumunske, bunjevačke, bošnjačke, nemačke, bugarske, hrvatske, rusinske, ukrajinske i vlaške) koji će na štandovima predstaviti svoju kulturnu baštinu – stare zanate, narodnu nošnju, gastronomske specijalitete, ručnu radinost i izdavaštvo. U okviru umetničkog programa na velikoj bini će od 11 časova nastupiti kulturno umetnička društva koja će izvesti tradiconalne igre i\n22.09.2016 u 20:23\nHDZ i manjine usaglasili tačke zajedničkog sporazuma\nZAGREB - HDZ i predstavnici nacionalnih manjina su usaglasili tačke zajedničkog sporazuma o ostvarivanju osnovnih prava nacionalnih manjina koje će biti ugrađene u zajednički program buduće hrvatske vlade, a narednih dana će se usaglasiti programske tačke važne za svaku nacionalnu manjinu. Predsednik HDZ Andrej Plenković je posle sastanka rekao da želi da svih osam zastupnika nacionalnih manjina podrži Vladu. „Dogovorili smo da u idućih nekoliko dana razgovaramo sa svakim od predstavnika koji će nam reći svoje prioritetne tačke koje ćemo napraviti u sledećih 60 dana. Nakon toga ćemo se sastajati svakih šest meseci da odlučimo kako dalje”, rekao je Plenković novinarima u sedištu HDZ. Predstavnik srpske manjine Milorad Pupovac je naglasio da su usaglašene osnovne tačke zajedničkog\n16.08.2016 u 16:55\nDužijanca još jednom obeležena\nSubotica – Povorka na čelu sa nosiocem barjaka svetloplave boje, sa kolonom mladih obučenih u bunjevačku narodnu nošnju, prošla je u ponedeljak centrom Subotice, a na trgu pred Gradskom kućom razvila kolo. Tako je Bunjevački nacionalni savet obeležio Dan Dužijance, kao jedan od četiri nacionalna praznika. Svečana akademija održana je u Gradskoj kući, gde je mr Suzana Ostojić Kujundžić, predsednica Bunjevačkog nacionalnog saveta, krunu ispletenu od žita predala Nedeljku Tenjoviću, izaslaniku predsednika Republike Tomislava Nikolića, venac od žita je dar dr Miroslavu Štatkiću, pokrajinskom sekretaru za kulturu, informisanje i odnose sa verskim zajednicama, a hleb umešen od zrna nove pšenice predat je gradonačelniku Bogdanu Labanu. „Dužijanca, naš nacionalni praznik, naš starovinski praznik sa\n04.08.2016 u 18:53\nSrpski narod je u osam zemalja regiona i na Kosovu i Metohiji, gde ukupno živi 1,75 miliona Srba, u protekloj godini dana bio izložen većim pritiscima i ograničavanju političkih prava. To je zaključak osmog izveštaja Naprednog kluba o položaju srpske manjine u regionu, zbog čega su iz ovog udruženja poručili da je neophodna promena politike zvaničnog Beograda kako bi taj problem bio rešen. „Položaj Srba trenutno je najlošiji u Bosni i Hercegovini i u Hrvatskoj. U BiH je u toku najorganizovanija i najveća kampanja za ukidanje Republike Srpske. U Hrvatskoj je u 2015. udvostručen broj incidenata na nacionalnoj osnovi u odnosu na prethodnu godinu\nHrvatska evropski rekorder u nacionalnoj homogenizaciji\nUtihnule su rasprave o kvotama migranata u zemljama EU, ali dok su bile aktuelne, ostalo je zabeleženo da su se bivše socijalističke zemlje tim kvotama najviše protivile. U tome su prednjačile Poljska, Češka, Slovačka, ali slično su se ponašale i druge članice koje su odskora u Uniji, što je objašnjavano činjenicom da one ni ranije nisu bile imigrantske, i da bi ove bliskoistočne kvote za njih predstavljale veliku demografsku novinu. Tada je uočeno da su neke od ovih zemalja tokom tranzicionog perioda čak vidno smanjile udeo manjinskog stanovništva na svojoj teritoriji, postajući tako nacionalno homogenije, što je jedan od evropskih paradoksa. Dok su „stare” kapitalističke zemlje krajem prošlog i početkom ovog veka, pod uticajem migrantskih talasa (ali i svoje kolonijalne istorije), bivale\n03.03.2016 u 18:05\nVlada Srbije usvojila je na današnjoj sednici Akcioni plan za ostvarivanje prava nacionalnih manjina, koji je predviđen u Akcionom planu za Pregovaračko poglavlje 23 - Pravosuđe i osnovna prava, saopštio je kabinet potpredsednice vlade i minstarke državne uprave i lokalne samouprave Kori Udovički. Prilikom izrade Akcionog plana posebno su uzeti u obzir predlozi nacionalnih saveta nacionalnih manjina, a njihovo aktivno učešće se očekuje i u narednim fazama sprovođenja aktivnosti, kao i nadzora nad primenom Akcionog plana. Republika Srbije je usvajanjem Akcionog plana za ostvarivanje prava nacionalnih manjina zaokružila svoje strateško opredeljenje unapređenja institucionalnog i zakonodavnog okvira u oblasti ljudskih i manjinskih prava i sloboda, kaže se u saopštenju, prenosi\n13.02.2016 u 22:05\nMusliju: Tačno je, nalazim se na „crnoj listi” Stejt departmenta\nBujanovac – Vest da se nalazi na „crnoj listi” američkog Stejt departmenta u prvi mah iznenadila je Jonuza Muslijua, aktuelnog predsednika Nacionalnog saveta albanske nacionalne manjine, predsednika bujanovačkog lokalnog parlamenta i Pokreta za demokratski progres. On je svoje čuđenje potkrepio tvrdnjom da tako nešto nije moguće, jer kaže: „Imam dobre kontakte sa ambasadama SAD u Beogradu i Prištini, nemam nikakve sporove i javno se bavim politikom.“ Međutim, već juče je shvatio da je ta vest tačna, pa je u kratkoj izjavi za „Politiku” to i potvrdio. – Da, tačno je, nalazim se na „crnoj listi”, jedini sam političar iz Srbije kome je zabranjen pristup tlu Amerike. Ispada da sam najnepoželjniji u čitavom svetu.\n26.01.2021 u 19:20\nPolicija u Palermu pohapsila 16 mafijaša\n26.01.2021 u 19:09\nGrčka se protiv korone bori jeftinim lekom „kolhicin”\n26.01.2021 u 19:08\nKovaks se nada političkoj podršci za svoju multilateralnu odluku\n26.01.2021 u 18:54\nOdržana komemoracija povodom smrti načelnika Sektora za vanredne situacije Predraga Marića\n26.01.2021 u 18:44\nMala verovatnoća da kovid uđe direktno u pluća


Protest "Decu vam ne damo"-Da roditelji odluče šta je za decu najbolje\n07.09.2020 Protest "Decu vam ne damo"-Da roditelji odluče šta je za decu najbolje\nDanas je, ispred Instituta za javno zdravlje "Batut", održan protest protiv, kako je rečeno, najavljenog testiranja vakcina protiv koronavirusa.\nMinistar zdravlja Zlatibor Lončar demantovao je tu vest, rekavši da nisu ispunjeni uslovi da bi se takvo testiranje radilo u zemlji, rekavši da će zvaničnici biti ti koji će izaći pred javnost ukoliko do tako nečega dođe.\nProtest je organizovao pokret Živim za Srbiju - dr Jovana Stojković, koja je danas okupljenima rekla da je ministar prosvete najavio će roditeljima biti oduzimana deca ukoliko ne budu vakcinisani, pa zato okupljeni nose transparente "Decu vam ne damo".\nOko zgrade "Batuta" bilo je nekoliko pripadnika Ministarstva unutrašnjih poslova, protest je protekao mirno.\nNakon skupa ispred "Batuta" protestanti su prošetali ka zgradi Ministarstva zdravlja Srbije, kao i Ministarstva prosvete, gde su, takođe, iskazali svoje stavove.\nIzvori: Danas, N1, Slobodna televizija, Pokret Živim za Srbiju\nVi ste posetilac br: 17 972 502


Autobuski prevoznici dostaviće Sekretarijatu za saobraćaj procjenu koliku su štetu pretrpjeli od kada ne rade zbog pojave korona virusa. To je prevoznicima juče na sastanku tražila Lazarela Kalezić, sekretar za saobraćaj.\nOd petka otvoreni i tržni centri\nOd petka će biti otvoreni i tržni centri i trgovine u zatvorenom prostoru na tezgama uz niz epidemioloških mjera, saopšteno je iz Vlade Crne Gore.\nPoreska uprava odobrila je odgađanje plaćanja poreskih obaveza vrijednosti 28 miliona eura za 7.000 privrednika.\nMay 12, 2020 Članci, CRNA GORA, MAKRO, SVE VIJESTI 0\nEvropska banka za obnovu i razvoj (EBRD) u posljednjoj makroekonomskoj prognozi objavljenoj danas kaže da očekuje da će crnogorski BDP pretrpjeti pad od 8 procenata tokom 2020. godine zbog predviđenog uticaja pandemije korona virusa na turističku sezonu. EBRD takođe predviđa da će se zemlja snažno oporaviti 2021. godine sa rastom …


Boks: Loznica - Metalac 12:4, moguća majstorica za titulu - Sport - Dnevni list Danas\nPočetna » Sport » Boks: Loznica – Metalac 12:4, moguća majstorica za titulu\nBokseri Loznice savladali su u četvrtak veče (21. mart 2019) Metalac 12:4 u derbiju 6. kola Bokserske lige Srbije, saopštio je Bokserski savez Srbije.\n1Piše: Danas Online 22. marta 2019. 07.59\nDva tima sada su izjednačena na vrhu tabele sa po 10 bodova i istim međusobnim skorom, jer je u Valjevu bilo 12:4 za Metalac.\nUkoliko i jedni i drugi u preostala četiri kola ostvare pobede o šampionu će odlučivati majstorica.\nPred više od 4.000 gledalaca u dvorani „Lagator“ rezultati mečeva su bili sledeći:\n(56 kg) Ersan Gurdijeljac – Dušan Janjić 2:0, (60 kg)Miloš Janković – Nemanja Gavrilović 2:0,(64 kg) Sebastijan Saćiri – Damjan Grmuša 0:2,\n(69 kg) Novak Radulović – Lazar Stanojević 2:0, (75 kg) Stefan Panić – Milosav Savić 0:2, (81 kg) Sandro Poletan – Halas Robert 2:0,\n(91 kg) Petar Prokić – Srđan Aleksić 2:0, (91 kg) Vladan Babić – Milutin Stanković 2:0.\nboks, bokserska liga srbije, bokserski savez srbijeBeograd\nBSS dezinformiše javnost, neistinitim saopštenjem!\nMajstorica za šampiona Bokserske lige Srbije i treći meč na neutralnom ringu: Metalac -Loznica je moguća ako se ispuni sledeći uslovi:\n1. Da dva prvoplasirana tima imaju isti broj bodova, pored identične medjusobne poen razlike, što je sada slučaj, ali i da sveukupna poen razlika, iz svih 10 mečeva bude identična.\nNe treba zaboraviti i kragujevački Radnički kao kandidata za titulu, iako poput Metalca drastično oštećen u Loznici. U Kragujevac idu i Lozničani i Valjevci pa je i dalje sve otvoreno.\nNa žalost niko od izveštača ne pominje NEREREGULARNOSTI meča Loznica- Metalac 12:4, održanom u sjajnom ambijentu pred 4.000 ljudi, i pred višemilionskim auditorijumom kabloblovske Arene.\nTrio sudija je svojom tendencioznom arbitražom – „greškama“ odredio tok i ishod meča već posle borbi i bantam i perolakoj kategoriji. Ekspertska analiza snimka je potvrdila da su bokseri Metalca ubedljivo pobedili svoje rivale.\nU preglasavanju u oba meča: Gurdijeljac – Janjić i Janković-Gavrilović Vladamir Sarić je kolegama Miletićem i Živanovićem preglasao Aleksandra Kneževića( prvi meč je bodovao 30:27 za Janjića) i odlukama 29:28 za sveukupnih 2:1 pobedili su nezasluženo loznički bokseri. Sudija Knežević je pogrešio u bodovanju meča u srednjaša Panić – Savić, prekinutog zbog razbijene arkade Savića, da li slučajno. Sarić i Živanović smatrali da je Savić pobedio i bodovali su 29:28, a Knežević je već dva puta preglasan pogrešio i dao minimalnu prednost Paniću.\nSandro Poletan je boksovao za Loznicu iako Valjevci imaju materijalni dokaz da nije državljanin Srbije, tako da meč u Loznici još uvek nije završen, svidelo se to nekome ili ne.\nMetalac nastupio desetkovan bez povređenog reprezentativca Markovića, i Milovca, i sigurnog osvajača bodova, veterana Ajetovića, pa nije teško zaključiti ko je bliži tituli, da li Metalac. ili kako reče oficijelni spiker na meču “ Loznica, najbolji klub u zemlji“


Telekom Srbija: Izabrani najbolji mladi startapovi Srbije - Društvena Odgovornost\nPreduzetnički timovi “Boostowski” i “Matchday stickers” pokazali su najveću kreativnost u izradi svojih poslovnih ideja, inovativnost, kao i strateški pristup razvoju proizvoda, osvojivši tako novčani podsticaj u ukupnom iznosu od 20.000 evra, u okviru drugog mts startap ubrzanja.\nOvu nagradu dodeljuje Telekom Srbija najboljim polaznicima Startap akademije, koja već više od šest godina okuplja, pomaže i edukuje domaće startap preduzetnike. Petočlani žiri odlučio je da upravo njima budu dodeljena sredstva kao podsticaj za dalji razvoj njihovog poslovnog rešenja. Pored novčane nagrade, dobitnicima je obezbeđena mentorska podrška i besplatni servisi neophodni za razvoj digitalnih proizvoda – mts optički pristup internetu i cloud server.\nTim “Matchday stickers” kreirao je aplikaciju sa navijačkim stikerima za editovanje fotografija i videa, koja pruža dodatnu vrednost posetiocima sportskih događaja. Autori aplikacije, nakon dodele istakli su da im mts-ova nagrada izuzetno znači kako bi nastavili sa razvojnim procesom i plasirali proizvod na globalno tržište.\n“Već drugu godinu zaredom dobili smo nove, perspektivne preduzetnike kojima će ova nagrada biti dodatna motivacija i vetar u leđa da hrabro krenu u izgradnju održivog poslovnog modela, ostvarivanja profita i otvaranja novih radnih mesta u jednoj od najperspektivnijih industrijskih grana u Srbiji. Naravno, pored ove novčane nagrade, spremni smo da ih i mentorski savetujemo u oblastima naše ekspertize, te tamo gde oni sami procene da im je potrebno”,\nizjavio je nakon dodele nagrada Milan Simić, izvršni direktor Telekoma Srbija za IT podršku i ICT servise.\n“Ako kao društvo želimo da ostvarimo ekonomski i svaki drugi napredak, i iskoristimo priliku koju nam pruža četvrta industrijska revolucija, jedino rešenje je tehnološko preduzetništvo. Zbog toga su i projekti poput Startap akademije toliko važni, jer kreiraju osnovu za ekonomsku budućnost Srbije, i u ovom poduhvatu je podrška velikog i stabilnog partnera poput Telekoma Srbija izuzetno vredna”,\nrekao je Vukašin Stojkov, suosnivač Startita i programski direktor Startap akademije.


Na zaparloženoj zemlji niču moderni voćnjaci i vinogradi - Agroportal\nOn za Tanjug objašnjava da je u poslednje tri godine država u zakup dala više od 5.000 hektara ovakvog zemljišta.\nPrema njegovim rečima investitori su na toj nekada zaparloženoj zemlji u najvećem broju slučajeva uložili u podizanje intenzivnih zasada voća ili vinove loze, dakle u proizvodnju koja uglavnom donosi visoke prihode.\n-Zainteresovani poljoprivrednici su dužni da prilože potvrdu iz registra poljoprivrednih gazdinstava koju izdaje uprava za trezor da su nosioci gazdinstva u aktivnom statusu, objašnjava Lakić.\nDodaje da zemljištu koje se daje u zakup ne sme biti opterećeno nerešenim imovinsko-pravnim odnosima, niti sme biti predmet bilo kakvih zahteva za restituciju.\nNakon isteka tog roka plaća se druga cena, koja zavisi od površine zemljišta koje je uzeto u zakup.\n-Za površine manje od 10 hektara plaća se zakupnina koja je za 10 odsto manja od prosečne cene zakupa u mestu gde se zemlja nalazi. Kod površina do 50 hektara plaća se 40 odsto prosečne cene, a za površine veće od 50 ha, 60 odsto cene, objašnjava Lakić.\nNavodi da zaparloženog zemljišta ima po celoj Srbiji, ali da se njegova tačna površina ne zna precizno i da je država u prethodne dve godine uradila dosta da utvrdi kakvo je stanje tog zemljišta.\nOn ističe da iako je ovo zemljište sada u veoma lošem stanju i u startu zahteva veliku investiciju da se osposobi za proizvodnju, ono često ima jednu drugu povoljnu stranu.\nReč je o tome da su recimo zemljišta na kojima su nekada bili voćnjaci u svojini društvenih preduzeća ili poljoprivrednih kombinata, odlična za voćarsku proizvodnju.\nTo garantuje činjenica da su 50-ih, 60-ih godina prošlog veka, pre podizanja zasada rađene analize koje su potvrđivale da je zemljište pogodno za gajenje određenih sorti voća.\nPrethodni : Podnošenje elektronskih zahteva\nSledeći : Jagodina: Poljoprivrednici oslobođeni poreza na oranice i šume


Festival o kulturnoj i društvenoj sceni Kosova u Beogradu | Autonomija\nFestival o kulturnoj i društvenoj sceni Kosova u Beogradu\nPosetioci Festivala imaće prilike da se upoznaju sa kosovskom kulturnom scenom: pozorištem, filmom, muzikom, likovnim stvaralaštvom\nFestival pod nazivom “Miredita, Dobar dan!”, na kojem će beogradskoj javnosti biti predstavljena kulturna i društvena scena Kosova, biće održan od 18. do 21. septembra u glavnom gradu Srbije.\n“Ovaj festival će biti organizovan svake godine u cilju poboljšanja društvenih, političkih i kulturnih odnosa i uspostavljanja trajnog mira i normalizacije odnosa Srbije i Kosova”, naveli su organizatori u saopštenju za javnost.\nDodaje se da je inspiracija za osnivanje i realizaciju festivala Bekim Fehmiu, “albanski, kosovski, beogradski, jugoslovenski i svetski glumac – simbol zajedničke prošlosti sa svim njenim izazovima, dostignućima i nerazumevanjima”.\nPosetioci Festivala imaće prilike da se upoznaju sa kosovskom kulturnom scenom: pozorištem, filmom, muzikom, likovnim stvaralaštvom. Pored toga, održaće se i javne debate na kojima će se kritički preispitivati odnosi Beograda i Prištine, sa stanovišta nasleđa prošlosti, ali i sa stanovišta perspektiva saradnje u oblasti ekonomije, trgovine, obrazovanja, sporta, civilnog sektora i svih delova društva.\nFestival će biti otvoren sutra uveče, koncertom Rone Nišliju u Beogradskoj filharmoniji. U okviru programa festivala, između ostalog, u petak uveče posetioci će imati priliku da u Kulturnom centru “Parobrod” pogledaju filmove Bljerte Zećiri, posvećene nestalim osobama i njihovim porodicama.\nInicijatori festivala su Građanske inicijative i Centar za praktičnu politiku iz Beograda, te Integra iz Prištine, a partnersku podršku pružili su forum ZFD za Zapadni Balkan i Fond za otvoreno društvo iz Prištine.\nUlaz na sve festivalske događaje je besplatan, sem što se za koncerte i predstave moraju rezervisati karte. Više informacija može se pronaći na: http://mireditadobardan.com/